Prema najnovijem predlogu, sezona bi trebalo da počne 15. decembra, a svaki tim odigraće 72 utakmice.\nKomesar NBA lige Dejvid Štern objasnio je da je igračima ponuđena podela profita sa klubovima po principu 50-50 odsto. Štern je upozorio košarkaše da će u slučaju odbijanja ovog predloga, vlasnici klubova ponuditi manje povoljan odnos raspodele profita sa odnosom 53-47.\n"Ovo je najbolji predlog koji smo trenutno mogli da ponudimo igračima", kazao je Štern.\nIzvršni direktor sindikata Bili Hanter naveo je da će verovatno u ponedeljak ili utorak predstaviti novi predlog svojim članovima.\n"To sigurno nije najbolji predlog na svetu, ali smo dužni da makar pokažemo igračima šta je ponuđeno", istakao je Hanter.\nPredsednik udruženja NBA igrača Derek Fišer ocenio je da novi predlog ne ispunjava sve njihove zahteve i da još ne zna da li će i kada početi sezona.\nOvo je drugi lokaut u NBA ligi, a prvi se dogodio u sezoni 1998/1999, koja je ipak počela sa zakašnjenjem i u smanjenom obimu.


Online konferencija DIGITAL EXPERIENCE: Digitalna transformacija bankarskog poslovanja i sektora osiguranja - Advertiser Serbia\nImajući u vidu trenutnu epidemiološku situaciju u svetu i kod nas Color Media Communications nastavlja sa organizacijom online događaja\nNaredna konferencija “DIGITAL EXPERIENCE” posvećena je digitalnoj transformaciji bankarskog poslovanja i sektora osiguranja.\nKonferencija će biti održana online 27. avgusta 2020. godine sa početkom od 11h, svi zainteresovani moći će da je prate putem live stream-a na Youtube kanalu Color Media Communications.\nKonfereciju će otvoriti Željko Jović, viceguverner Narodne banke Srbije.\nNa konferenciji će govoriti: Dragana Stanić, viceguvernerka Narodne banke Srbije, Aleksandra Ognjanović, Head of Retail Business Development Division at Erste Bank Serbia, Vladimir Dornik, menadžer digitalnih kanala OTP banke, Miloš Polovina, član Izvršnog odbora Mobi Banke, Sava Bogičević, direktor tehničke službe Generali osiguranja, Miloš Mamula, osnivač portala Osiguranik.com, Marija Đinđić, šef službe za marketing, razvoj proizvoda i partnerstava u OTP Osiguranju.\nDetaljan program konferencije možete pogledati na linku: communications.rs/digitalexp\nZbog savremenog načina života i poslovanja ljudi imaju sve manje vremena i mogućnosti za posete ekspoziturama, uvođenje elektronskog bankarstva i web osiguranja, njihovo kontinuirano osavremenjavanje i prilagođavanje navikama klijenata nudi mogućnost bankama i osiguranjima da 24 sata budu na raspolaganju svojim klijentima. Činjenica da se bankarske transakcije mogu obaviti u bilo koje doba dana i noći za samo nekoliko sekundi, sa bilo kog kraja sveta, svakako govori u prilog tome. Jedna od najvećih prednosti elektronskog bankarstva i osiguranja jeste i činjenica da klijent u svakom trenutku ima potpunu kontrolu nad svojim finansijama i transakcijama koje obavlja.\nU prvom tromesečju 2020. godine broj transakcija kupovine robe i usluga na internetu porastao je za 48,13% u odnosu na prvo tromesečje 2019. godine, digitalizacija traži od banaka i osiguranja novi način razmišljanja, novi pristup klijentima, prodaji i marketingu, sada možemo uz samo nekoliko klikova da uspešno poslujemo sa svojom bankom ili željenom osiguravajućom kućom. Sve više softverskih i FinTech kompanija ulazi na tržište finansijskih servisa i sve je zastupljeniji model saradnje između banaka i fintech kompanija, a sve u cilju zadovoljavanja potreba klijenata.\nKako četvrta industrijska revolucija, digitalna transformacija, utiče na transformaciju bankarskog sektora i sektora osiguranja. Koji su to novi trendovi i platforme, šta nam novo nude banke i osiguravajuće kuće, da li su banke spremne da se nose sa sve većim zahtevima tržišta, da li naše tržište u dovoljnoj meri razume prednosti koje digitalizacija donosi? Sa druge strane da li i osiguravajuće kuće mogu da odgovore na sve potrebe i zahteve tržišta i klijenata? Šta podrazumevaju inovacije u osiguranju, web osiguranje, osiguranje na klik i koji su trenutno najtraženiji paketi osiguranja? Neke su od tema o kojima ćemo govoriti na konferenciji.\nSvi zainteresovani konferenciju mogu pratiti putem linka: www.youtube.com/watch?v=EamKIYBHi2k\nI Google bi da se uključi u preuzimanje TikTok-a


Šireći krugove prijateljstva OŠ "Dule Karaklajić" ugostila ambasadora Egipta - GEM info\nŠireći krugove prijateljstva OŠ „Dule Karaklajić“ ugostila ambasadora Egipta\n29. oktobra 2019. Redakcija 0 Comments\nU okviru manifestacije “Oktobarsko zvnonce“ učenici i nastavnici Osnovne škole „Dule Karaklajić“ obeležavaju dan škole. Po tradiciji organizovana je priredba “Krugovi prijateljstva“ u kojoj je predstavljen Egipat. Tim povodom školu je posetio ambasador Egipta u Srbiji Amr Aljowaily.\nŠireći svoje krugove prijateljstva OŠ “Dule Karaklajić“ ovoga puta ugostila je ambasadora Egipta. U holu škole dobrodošlicu su mu poželeli učenici koji pohađaju folklornu sekciju spletom tradicionalnih igara iz Srbije, a ambasador je zatim obišao izložbu posvećenu Egiptu. Tokom predstave koja je u celosti izvedena na engleskom jeziku učenici su predstavili običaje, muziku i istoriju ove zemlje. Ambasador Egipta u Srbiji istakao je značaj ove saradnje i izrazio zahvalnost lazarevačkoj školi na ukazanom gostoprimstvu.\nAmr Aljowaily, ambasador Egipta\nOvakav vid saradnje je od ogromnog značaja. Egipat i Srbija imaju veoma dobro i blisko prijateljstvo, ono se temelji na dugoj tradiciji, od kada su uspostavljeni diplomatski odnosi. Dakle imaju veoma jaku i blisku istoriju, ali kada vidimo ovu decu ubeđeni smo da je pred nama i budućnost koja obećava. Posebno bi želeo da se zahvalim direktoru škole zbog inicijative na ovakvoj saradnji i na pozivu da posetimo školu. Imali smo kratko razgledanje izložbe o Egiptu koju su pripremila deca i moram da kažem da je veoma detaljno i raznoliko. Zapravo bio sam veoma počastvovan i iznenađen kada mi je direktor rekao da su program pripremila deca uzrasta od 7 do 14 godina – naglasio je ambasador Egipta.\nOsnovna škola „Dule Karaklajić“ uspešno postoji i radi 53 godine. Direktor škole Miroslav Davidović je izrazio zadovoljstvo što je škola ove godine ugostila Egipat, zemlju impresivne istorije.\nI ove godine tokom celog oktobra organizovani su brojni programi koji su imali za cilj da predstave sve aktivnosti učenika, afirmišu njihove uspehe i nagrade njihov talenat i znanje.\nShare the post "Šireći krugove prijateljstva OŠ „Dule Karaklajić“ ugostila ambasadora Egipta"\n← Osveštana zvona i krstovi u Hramu Silaska Svetog Duha na apostol u Barzilovici\nIzveden mjuzikl „Bolivud“ Narodnog pozorišta →


Šefovi diplomatija: Visok nivo odnosa Srbije i Azerbejdzana\nTanjug 23. oktobra 2019. 15:18\nBAKU – Prvi potpredsednik Vlade i ministar spoljnih poslova Ivica Dačić, na marginama Ministarskog sastanka Pokreta nesvrtsanih zemalja koji se održava u Bakuu, imao je sastanak sa domaćinom skupa – ministrom inostranih poslova Azerbejdžana Elmarom Mamađarovim.\nObostrano je ocenjeno da su bilateralni odnosi na visokom nivou i da treba nastaviti saradnju na svim poljima, a pozitivno je ocenjena i saradnja u međunarodnim organizacijama.\nMinistar Dačić zahvalio je ministru Mamađarovu na principijelnoj podršci Azerbejdžana teritorijalnom integritetu Srbije i postavljanju u vezi sa pitanjem Kosova i Metohije, a posebno na podršci prilikom pokušaja tzv. Kosova da postane članica međunarodnih organizacija.\nNa interesovanje sagovornika, ministar Dačić je informisao o situaciji na KiM i nedavnom pokušaju tzv. Kosova da postane članica Interpola koji se završio povlačenjem zahteva.\nŠef diplomatije Azerbedžana je informisao ministra Dačića o aktivnostima Azerbejdžana kao predsedavajućeg Pokretu nesvrstanih zemalja, istakavši da na Samitu očekuju učešće 158 država, uključujući sve članice Pokreta nesvrstanih.\nNa današšnjem sastanku razgovarano je i o mogućnosti zajedničkog organizovanja Ministarskog sastanka Pokreta nesvrstanih zemalja u Beogradu 2021. godine, povodom 60. godišnjice osnivanja Pokreta i održavanja Prvog samita Pokreta nesvrstanih zemalja, saopšto je MSP.


Tomislav Nilkolić o dijalogu u Briselu | Mondo Portal\n25.01.2017. | 20:48 > 21:59\nPredsednik Srbije Tomislav Nikolić izjavio je da su "Albanci prevarili" posle poslednjeg sastanka Beograda i Prištine u Briselu. "Rekli su da su oni svoj cilj ostvarili, teritoriju zaokružili, suverenitet obezbedili..."\nNikolić je novinarima u Lisabonu rekao da je postojao dogovor, na kojem je insistirala visoka predstavnica EU Federika Mogerini, da se učesnici sinoćnog sastanka - predsednici i premijeri Srbije i Kosova, uzdrže od izjava i da se nađe način za spuštanje tenzija.\n"I naravno Albanci su prevarili, i od toga napravili čitavu predstavu, u kojoj tvrde da su konačno suočili srpsku delegaciju s nezavisnim Kosovom", rekao je Nikolić.\nNikolić je rekao da sada može da priča o sadržaju sastanka, pošto su predstavnici Prištine prekršili dogovor.\n"To je bio razgovor u kojem je njima sve otvoreno rečeno, u kojem je Srbija jasno i pred Mogerini rekla da nezavisnosti Kosova neće da bude, pa makar da je uslov za ulazak (Srbje) u EU, pošto je glavni oslonac diskusije (kosovskog predsednika Hašima) Tačija bio 'evo tu je EU, nikada nećete ući ako ne priznate nezavisno Kosovo'. To Mogerini nije potvrdila, a mi smo to odbacili kao uslov koji je bi uopšte mogao da bude postavljen", rekao je Nikolić.\nMogerini savetuje: "Smanjite" priču!\nTači: Srbija naoružava sever Kosova, oružje u vozu\nPredsednik Srbije je rekao da vlasti u Prištini pokušavaju da ubrzaju rešavanje situacije "svesne da se odnosi u svetu menjaju, da sada vreme radi za Srbiju".\n"Da sad Srbi mogu da očekuju pozitivne signale iz mnogih svetskih prestonica i da je prošlo vreme kada su pojedini iz stranih država za života obezbeđivali sebi spomenik i nazive ulica u okviru prištinske administracije", rekao je on.\nNikolić je rekao da je sinoćni sastanak u Briselu završen obećanjem učesnika da će uraditi sve da bude mira na Kosovu "da se uopšte ne postavlja pitanje da li će biti rata".\nOn je rekao da je prethodno Tači bio "ciničan" navodeći da su kosovski Albanci ispunili svoje ciljeve.\n"Rekli su da su oni svoj cilj ostvarili, teritoriju zaokružili, suverenitet obezbedili i da njih ne interesuju više nijedan deo teritorije koji bi uzeli od Srbije kad imaju svoju državu i naravno to mora da vas izazove da im onda sve kažete i mnogo toga smo im rekli i u vezi s ponašenjem i u vezi sa zidom i u vezi s neispunjavanja obaveza", rekao je Nikolić.\nPredsednik je rekao da je postavio pitanje šta bi bilo da je posle zaustavljanja voza za Kosovsku Mitrovicu Srbija poslala deo svojih snaga pošto je Kosovo poslalo svoje.\n"Pitao sam čime biste zaustavili voz, kakvo naređenje je imao taj vaš komandant. Oni su rekli nije imao nikavo naređenje, nego da odluči na terenu, šta da odluči: da li je veliki mašinovođa, da li je mali, da li ima 50 putnika ili 100, koliko će da pobiju, šta će da rade", rekao je Nikolić.\nNikolić je danas počeo dvodnevnu posetu Portugaliji.\nTRAMPE, DAJ BAR MALO BOLJE\nNikolić je rekao i da, ukoliko politika SAD, sa novim predsednikom Donaldom Trampom, bude prema Srbiji bar malo bolja nego do sada da će Srbiji biti mnogo bolje, kao i da Srbija očekuje "poteze Trampa".\n"Neka bude malo bolje nego što je do sada, Srbiji će biti mnogo bolje", rekao je Nikolić u Lisabonu na pitanje novinara šta će predstavljati pobeda Trampa na predsedničkim izborima u SAD u svetskim odnosima, ili odnosima prema Srbiji.\nNikolić kaže da su se mnogi u Srbiji radovali promeni predsednika i vlasti u SAD, zato što smo mi imali nevolja sa dosadašnjim predsednicima SAD i politikom SAD.\n"Nadali smo se da će doći neko ko će pogledati realno na Srbiju i na njene probleme i na svet i njegove probleme. Mi sada očekujemo poteze, nikada unapred nemamo simpatije, građani svake države biraju sebi predsednika, u SAD su izabrali Trampa. Srbija očekuje korake Trampa u spoljnoj politici, a posebno one koji se tiču Srbije", naveo je Nikolić.\nKako kaže, nismo uvek bili zadovoljni politikom SAD prema Srbiji i to smo otvoreno govorili predstavniciuma SAD i u Beogradu i u Vašingtonu.\nOn je istakao da je tako i sad između SAD i Rusije, ali i između EU i Rusije.\n"Naši prijatelji se sad nešto ne slažu imaju nekakve nesporazume, a mi želimo da oni sarađuju pošto će onda svima biti bolje, pa i nama i ne mogu da verujem da EU i Rusija ne mogu da nađu zajednički jezik. Ne mogu da verujem da SAD i Rusija ne mogu da nađu zajednički jezik, jel ovaj svet zavisi od toga hoće li oni živeti u miru ili ne", rekao je predsednik Srbije.\nOn je dodao da ceo svet čeka da vidi kakve će odnose imati Rusija i SAD.\n"I onaj koji više voli Rusiju i koji više voli SAD želi da oni sarađuju, a ne da se svađaju", naglasio je Nikolić.\nPORTUGAL DA PROMENI STAV\nNikolić se nada da će Portugal promeniti svoj stav u pogledu članstva privremenih institucija Prištine u Unesko, jer nema razloga da prištinska administracija dobije srpsku baštinu na upravljanje.\n"Nadamo se, i o tome sam razgovarao sa portugalskim ministrom kulture, da možemo da očekujemo promenu njihovog stava u pogledu članstva privremenih institucija Prištine u Unesko, pošto ni on, a ni ja ne vidimo razloga zašto bi srpsku baštinu dobila na upravljanje, čuvanje, ili već za šta prištinska administracija", rekao je Nikolić novinarima u Portugalu.\nOn je naveo da je Portugal priznao nezavisnost KiM, a priznale su je i mnoge druge prijateljske zemlje sa kojima Srbija i dalje sarađuje.\n"Mi smo dogovorili, pre ovoga su se predsednici vlada sreli u Davosu i dogovorili smo ubrzanu razmenu poseta, dolazak privrednika iz Portugala, našu prezentaciju mogućnosti onoga što im nudimo, tržišta koje im nudimo, povoljnosti koje im vlada daje za investiranje. Ja mislim da će sada to sve ići jako brže. Prijateljestvo koje oni osećaju prema nama je toliko da je Srpska pravoslavna crkva u čast posete dobila na korišćenje njihovu crkvu koja je pod zaštitom Uneska", rekao je Nikolić.\nOn je kazao i da iako su portugalske "levica" i "desnica" podeljene, osećaju isto prema Srbiji.\n"To je Srbija zaslužila jer se nikada nije ogrešila o Portugal", rekao je Nikolić.


Budućnost Berlinskog procesa - European Western Balkans\nSamit u Trstu; Foto: Evropska komisija\n* Zoran Nečev, Florijan Biber i Marko Kmezić, članovi Savetodavne grupe Balkan u Evropi (BiEPAG)\nBerlinski proces je jedini politički događaj na visokom nivou koji se ekskluzivno fokusira na preostalih šest zemalja Zapadnog Balkana koje nisu članice EU.\nUsled brojnih kriza u EU koje su joj odvlačile pažnju sa proširenja u poslednjih nekoliko godina, Berlinska inicijativa, pokrenuta 2014. godine od strane nemačke vlade, predstavlja preko potrebni podsticaj u pripremanju zemalja Zapadnog Balkana za buduće članstvo u EU, pokušavajući da reši neke od ključnih strukturalnih problema u regionu.\nPredlažemo nekoliko strukturalnih promena koje bi trebalo da budu uvedene unutar Berlinskog procesa nakon Samita u Londonu 2018. godine, kako bi proces postao delotvorniji za zemlje u procesu, ali i od veće koristi za građane.\nBerlinski proces je označen kao “mini-međuvladin”, što znači da uključuje zapadnobalkanske zemlje i različite članice EU, kao i Evropsku komisiju i međunarodne finansijske institucije. Proces bi trebalo da ostane stabilan u smislu broja uključenih aktera. Međutim, priprema godišnjih samita nije uvek bila transparentna i čini se da je izbor godišnjih tema pre bio ad hoc odluka nego što je predstavljao pažljivo skrojenu strategiju. U budućnosti bi bilo važno da se ograniči broj i napravi prioritizacija problema kojima će se posvetiti pažnja unutar Berlinskog procesa.\nStruktura Berlinskog procesa mora da bude izmenjena kako bi se ostvario dodatni pritisak sa vrha na uključene zemlje i kako bi on postao delotvorniji. Bilo bi važno da se proces dalje institucionalizuje kako bi se označili konkretni godišnji ciljevi koji treba da se ispune. U vezi sa tim, od velike je važnosti da se postave konkretne obaveze za uključene zemlje, koje bi prevazilazile deklarativno usvajanje obaveza. Tokom godine bi trebalo da se vrši redovno nadgledanje dogovorenih obaveza i da se njihova procena predstavi na samitu.\nBerlinski proces bi trebalo da se koristi kao prilika da se poveća pritisak odozdo na vlade Zapadnog Balkana kako bi svoj posao bolje radile ojačavajući civilno društvo i dajući organizacijama precizniju ulogu. Forumi privrednih komora i civilnog društva koji su organizovani kao događaji na marginama Berlinskog procesa moraju biti integrisani u formalni program budućih samita. Ova dva foruma su dokazala svoju vrednost. S druge strane, kredibilni predstavnici civilnog društva bi trebalo da budu redovno konsultovani između samita kako bi pripremili “izveštaje iz senke” o temama koje su pokrivene Procesom.\nPotencijal Berlinskog procesa je očigledan, što dokazuje broj donatora i regionalnih i međunarodnih organizacija koje se bave Zapadnim Balkanom, kao i većih evropskih kompanija, koji je izrazio svoje interesovanje za njega. Od početka Berlinskog procesa 2014. godine je pokrenut veliki broj programa i inicijativa. Međutim, dosadašnja implementacija je razočaravajuća. Kako bi se premostio ovaj jaz, nemački ministar spoljnih poslova je najavio “Berlin-plus” kao dodatak Berlinskom procesu kako bi on bio u boljoj mogućnosti da odgovori na potrebe regiona. Ova mogućnost bi trebalo da se iskoristi kako bi se omogućila značajnija uloga regionalnim organizacijama i evropskim kompanijama, posebno onim koje se bave pitanjima obuhvaćenim agendom povezivanja.\nŠto se tiče učestalosti sastanaka/samita, Proces bi trebalo da bude unapređen kako bi postao stvarni celogodišnji proces. Glavni samiti bi trebalo i dalje da se organizuju u prestonicama članica EU kako bi se obezbedila bolja vidljivost, jer bi na taj način svi politički lideri zemalja EU koji su uključeni u proces mogli da se pridruže i učestvuju. Međutim, polugodišnji sastanci/mini-samiti bi trebalo da budu organizovani u prestonicama zemalja Zapadnog Balkana, poput onog u Sarajevu u maju 2017. godine. Rotirajuće predsedništvo bi trebalo da ostane kao i do sada i trebalo bi da bude primenjeno i na mini-samite.\nUspeh Berlinskog procesa je do sada bio obeležen sa nekoliko konkretnih rezultata prethodnih samita, među kojima su najvažniji osnivanje Regionalne kancelarije za omladinsku saradnju (RYCO) i potpisivanje Deklaracija o regionalnoj saradnji i rešavanju bilateralnih sporova. Kako bi se održao ovaj momentum, ključno je da svaki naredni samit stvori konkretnu i uspešnu priču koja bi donela neposredno olakšanje građanima Zapadnog Balkana i podsetila ih na koristi Evropskog projekta. Takva inicijativa bi mogla da bude usmerena na usvajanje dogovora o inkluziji zapadnobalkanske šestorke u evropski program “Roming kao kod kuće”, odnosno o ukidanju rominga i u državama Zapadnog Balkana.\nKonačno, sav trud načinjen u okviru Berlinskog procesa bi prvenstveno trebalo da se fokusira na ispunjavanje Kopenhaških kriterijuma, poput povećanja mogućnosti zemalja kandidata da se pridržavaju ciljeva političke, ekonomske i monetarne unije. Važno je da se ovaj forum iskoristi da podstakne transformativni efekat proširenja tako što će se insistirati na nezavisnosti ključnih državnih institucija i osnaživati demokratske snage u zemljama Zapadnog Balkana.\nLajčak ne vidi BiH kao kandidata za članstvo u EU u 2018. godini\nSrbija se prvi put uskladila sa sankcijama EU oko Ukrajine\nEWB 15. 03. 2022. 15. 03. 2022.\nNove strategije nacionalne bezbednosti i odbrane: Malo NATO, malo ODKB\nNikola Cuckić 07. 11. 2019.


Komšić: Kad predamo ANP, bit će i mandatar | UdriMuski\n24. 05. 2019 - 20:36\nŽeljko Komšić, član Predsjedništva BiH i predsjednik DF-a bio je gost Centralnog dnevnika kod Senada Hadžifejzovića. Govoreći o političkoj situaciji i stanju u BiH kazao je kako se treba usprotivi svim planovima koji za cilj imaju podjelu BiH ili da je nikako nema. On je istakao da treba zaustaviti dalju dezintegraciju BiH koja je bila spremljena kroz izmjene Izbornog zakona.\n"To je tehnička stvar, ne treba nikakva odluka", kaže Komšić podsjetivši da se u Zakonu o odbrani u članu 83. spominje NATO, a da Dodik sada za mandatara nudi čovjeka nije neće poštovati zakon.\n"BiH nije prodata ni ’92 što bi je sada prodali", kazao je Komšić.


„Boksit“ ulaže u nove proizvodne pogone – Zvornik Danas\nPostavljanje kamena temeljca (Foto: SRNA)\nNaslovna/VIJESTI/Ekonomija/„Boksit“ ulaže u nove proizvodne pogone\n„Boksit“ ulaže u nove proizvodne pogone\nMILIĆI – U Milićima je danas postavljen kamen temeljac za izgradnju industrijskog postrojenja za sušenje i mljevenje hidrata i glinice, u koji će biti uloženo oko 4.500.000 KM, najvećim dijelom sredstava Kompanije, uz očekivani godišnji prihod od 20.000.000 KM.\nKamen temeljac postavili su predsjednik Kompanije „Boksit“ Rajko Dukić i izvršni direktor „Boksitovog“ sektora „Rudarstvo“ Dragan Simić.\nObraćajući se na svečanosti, kojoj su priustvovali ministar saobraćaja i veza Republike Srpske Neđo Trninić, te poslanici u Narodnoj skupštini Republike Srpske i parlamentu BiH, Dukić je istakao da je ovaj projekat od velikog značaja za Kompaniju „Boksit“.\n„Čekali smo skoro 60 godina da se, na bazi rude boksita koju proizvodimo, napravi prvo indistrijsko postrojenje. Ova fabrika biće realizovana u dvije etape, s tim što će prva biti završena najkasnije za šest, a druga za devet mjeseci. Prva etapa predviđa da se suši i melje hidrat, kao i metalurška glinica, godišnjeg kapaciteta od 30.000 tona“, naveo je Dukić.\nPrema njegovim riječima, nabavka kompletne opreme, koja se već koristi i u zvorničkoj „Alumini“, ugovorena je sa poznatim kineskim proizvođačem.\nDukić je naveo da je u drugoj etapi predviđena kupovina specijalnog mlina iz Italije kojim bi se mljela metalurška i visokokalcinisana glinica krupnoće od dva do sedam mikrona, uz godišnji kapacitet od 5.000 tona.\nOn je naveo da je ukupna površina poslovnog prostora, industrijskog pogona i magacina 1.200 metara kvadratnih, a da je „kompletna projektovana u režiji Kompanije `Boksit`, koja će biti i izvođač radova“.\n„S obzirom na to da je riječ o proizvodima koji su traženi na svjetskom tržištu jer imaju primjenu u različitim granama proizvodnje, može se očekivati da neće biti problema da se, prije svega, prodajnom mrežom ‘Alumine’, plasiraju i ovi proizvodi“, rekao je Dukić i dodao da je planirani godišnji prihod, za pun proizvodni kapacitet fabrike, oko 20.000.000 KM, a biće zaposleno oko 15 radnika.\nDukić i izvršni direktor „Boksitovog“ sektora „Fabrika namještaja i masivnih ploča“ Branko Marković danas su presijecanjem trake svečano pustili u pogon sušaru, perionicu, kotlovnicu i pogon za proizvodnju peleta, u koju je kompanija uložila oko 2.000.000 KM.\n„Sa novim investicijama u Fabrici namještaja i masivnih ploča u potpunosti je zaokružen tehnološko proizvodni proces od primarne prerade do primarne proizvodnje namještaja“, rekao je Marković i dodao da kompletnu proizvodnju fabrika izvozi na zapadno-evropsko tržište, prvenstveno u NJemačku i Austriju.\nPresijecanjem trake svečano je danas otvorena i hladnjača za smještaj konzumnih jaja u „Boksitovom“ sektoru „Proizvodnja hrane“, u čiju izgradnju i opremanje je uloženo gotovo 1.300.000 KM.\nIzvršni direktor u Kompaniji „Boksit“ Gordana Zarić rekla je da se, kada je riječ o tehnološkom procesu, sa sigurnošću može tvrditi da je „Boksit“, višegodišnjim ulaganjem u nabavku najsavremenije opreme, zajedno sa preduzećem „Mileks“, koji je ravnopravan suvlasnik, zaokružio proizvodni proces, od proizvodnje hrane, do proizvodnje konzumnih jaja.\n„Danas smo u svakom pogledu, kada je riječ o proizvodnji konzumnih jaja, regionalni lider, pa i šire. Naša mjesečna proizvodnja je 5,5 miliona komada konzumnih jaja, a do kraja oktobra biće podignuta na 7,5 miliona. Jedina karika koja je nedostajala na kraju, u lancu proizvodnje, jeste savremeno skladište, odnosno hladnjača, koje danas otvaramo“, rekla je Zarićeva.\nČestitku Kompaniji „Boksit“ povodom otvaranja novih proizvodnih pogona i investiranja u nove, uputio je danas predsjednik Republike Srpske Milorad Dodik.\nPokloni zvorničkog Crvenog krsta djeci\nVigemark: Bez novih akciza BiH gubi stotine miliona evra


Beta 13. juna 2021. 23:20\nČlanice Grupe sedam najrazvijenijih država sveta (G7) zatražile su od Rusije da preduzme mere protiv odgovornih za izvodjenje sajber napada.\n„Potrebno je da Moskva prekine destabilizujuće ponašanje i maligne aktivnosti, i da pokrene istragu upotrebe hemijskog oružja na svom tlu“, navodi se u saopštenju lidera G7 nakon trodnevnog samita u Velikoj Britaniji.\nTa pitanja našla su se u centru pažnje nakon sajber napada na kompaniju Kolonijal pajplajn, jednog od najvećih distributera nafte u SAD, i posle ometanja poslovanja američkog distributera mesa Džej-Bi-Es (JBS) na području Severne Amerike i Australije, prenosi Glas Amerike.\nPoziv na istragu upotrebe hemijskog oružja upućen je zbog trovanja vodećeg ruskog opozicionara Alekseja Navaljnog nervnim agensom novičok.\nLideri članica G7, SAD, Velike Britanije, Nemačke, Francuske, Italije, Kanade i Japana, izrazili su zabrinutost u zajedničkom saopštenju zbog konstantnih napada beloruskog režima na ljudska prava.\nOd Kine su zatražili da omogući stručnjacima Svetske zdravstvene organizacije „pravoremenu, transparentnu, stručnu i na naučnoj osnovi zasnovanu istragu“ porekla korona virusa.\nTraži se i poštovanje prava, sloboda i visokog stepena autonomije kineske teritorije Hongkong.\nLideri G7 su podržali održavanje Olimpijskih igara u Japanu, uz ocenu da bi ono bilo znak globalnog jedinstva u prevazilaženju posledica pandemije korona virusa.\nNaveli su da će biti povećano finansiranje koje treba da doprinese smanjenju štetne emisije gasova i pomogne prelasku na korišćenje čistije energije.\n„Upotreba uglja za proizvodnju električne energije najveći je uzrok emisije gasova koji uzrokuju efekat staklene bašte. Naglašavamo potrebu prestanka ulaganja u proizvodnju uglja nesmanjene kaloričnosti i obavezujemo se da ćemo do kraja 2021. okončati direktnu državnu pomoć proizvodnji električne energije od termalnog uglja“, stoji u saopštenju.\nPrecizirano je da će se države usredsrediti na upotrebu tehnologija kojima se više vodi računa o životnoj sredini.\nGrupa sedam najbogatijih demokratija juče je predstavila infrastrukturni plan za zemlje u razvoju koji bi trebalo da konkuriše kineskoj inicijativi „Pojas i put“, vrednoj više hiljada milijardi dolara.\nAmerički predsednik Džozef Bajden i drugi lideri članica G7 nadaju se da će inicijativa „Izgradimo bolji svet“ (Build Back Better World) pomoći izdvajanju 40 hiljada milijardi dolara, koliko je potrebno zemljama u razvoju do 2035. godine.\nLideri država G7 su saglasni da je pretnja od sve agresivnije Kine realna, ali imaju različite stavove o tome kako na nju treba odgovoriti, rekao je neimenovani američki zvaničnik.\nItalija, Nemačka i Evropska unija oklevaju da zauzmu oštriji stav prema Kini i radije bi se usredsredili na „kooperativnu prirodu odnosa“.\nSAD, Velika Britanija, Kanada i Francuska žele aktivniji pristup, dok je Japan po svemu sudeći najneodlučniji.


Zakon ne štiti trudnice : Nadlanu.com\nObjavljeno 8. feb 2013. / 17:40:33\nMajke koje su na taj način radno agažovane imaju probleme i kod upisa dece u vrtiće i predškolske ustanove, rekla je Bojana Selaković za agenciju Beta.\n"To je nešto što mora da se promeni. Da li će to biti tako da onog trenutka kada žena zatrudni, da joj prosto miruje radni odnos kako bi mogla da ostvaruje svoja prava, ili će se zakonski predvideti obaveza poslodavcima da takvim ženama mora da se produži radni odnos, to je stvar o kojoj može da se razgovara", rekla je ona.\nPrema njenim rečima, Udruženju "Roditelj" svakoga dana javi se bar jedna trudnica ili porodilja koja ima problem da ostvari svoja roditeljska prava, jer nije u stalnom radnom odnosu.\nMinistarstvo rada, zapošljavanja i socijalne politike pozvalo je nedavno poslodavce da ne otpuštaju trudnice, a na građane i trudnice apelovalo da takve slučajeve prijave nadležnoj Inspekciji rada.\n"Svi mi kao građani treba da prijavimo takve slučajeve i da ohrabrimo trudnice oko sebe da, ako su to doživele, prijave Inspekciji rada, da bi lakše mogli da targetiramo pojedinačne slučajeve", kazala je agenciji Beta državna sekretarka u resornom ministarstvu Brankica Janković.\nBojana Selaković iz udruženja "Roditelj" je najavila početak akcije čiji je cilj da se izjednače prava stalno zaposlenih i ljudi koji su angažovani ugovorima o delu ili na određeno vreme.\nDodala je da će kampanja početi najkasnije za jedan mesec. Udruženje "Roditelj" nema tačan podatak koliko žena radi, a da nije zaposleno na neodređeno vreme. Procene Saveza samostalnih sidikata od prošle godine pokazuju da u Srbiji radi na crno od 300.000 do million ljudi.\nPRIMAO PLATU, A NIJE DOLAZIO NA POSAO: Srđan Predojević…\nBojana Selaković je ocenila da bi situacija bila mnogo bolja da Strategija o podsticanju rađanja nije ostala "mrtvo slovo na papriu".\nStrategija je usvojena 2008. godine, a zvanični stav države je da se ona ne primenjuje pošto nema novca, odnosno za njenu primenu se već godinama ne odvajaju sredstva iz budžeta.\n"Problem je u tome što trenutno ne postoji volja da se o porodici brine na sistemski način. Da bi roditelji osetili da su zaštićeni i da imaju podršku države, potrebno je da se uključi više različtih sektora - od sektora socijalne zaštite, zdravstvenog sektora, obrazovnog sistema i potrebno je da postoji koordinacija svih tih sistema", kazala je ona.\nOna je dodala da su mere kao što su pravo na dečji i roditeljski dodatak i neplaćanje PDV-a za bebi opremu i hranu, samo mere kojima se smanjuje siromaštvo, ali se njima ne podstiče natalitet.


Avgust 03, 2020 21:37\nPosle otkazanog sastanka predstavnika Beograda i Prištine u Beloj kući koji je trebalo da organizuje Ričard Grenel, ali ga je sprečila optužnica protiv Hašima Tačija, izgleda kao da kosovski Albanci izbegavaju specijalnog predstavnika Donalda Trampa zaduženog za dijalog o Kosovu, piše Sputnjik.\nKoordinator kosovske vlade u dijalogu sa Srbijom Skender Hiseni u Vašingtonu se sastao sa specijalnim predstavnikom SAD za Zapadni Balkan Metju Palmerom ali je "zaobišao" Ričarda Grenela. Hiseni je trebalo da se sastane i sa američkim državnim sekretarom Majklom Pompeom, ali je on odbio da ga primi.\nDirektor "Srpskog spoljnopolitičkog kruga" i bivši ambasador Milisav Paić smatra da ignorisanje Grenela nije dobro, jer time Albanci pokazuju da ih ne zanima šta sadašnji predsednik Amerike misli.\n"Pitanje je da li su kosovski Albanci uopšte i tražili da se sa njim vide. Očigledno je da prema njemu imaju rezerve jer misle da on pokazuje veće razumevanje za poziciju Srbije. Iz tog razloga idu na razgovor sa onima koji ih i podržavaju. Međutim, ni jedan stav u vezi sa Kosovom ne može da prođe bez saglasnosti Bele kuće. Ali, Priština pokazuje da vidi zaštitnika samo u 'dubokoj državi' Amerike", objašnjava sagovornik Sputnjika.\nGrenel se "pritajio", Priština se oslanja na "duboku državu"\n"Hoće da pokažu da im je stalo da imaju dobar dijalog i kontakte sa tom Amerikom, a sastanak sa Grenelom bi sve to doveo u pitanje", smatra Paić.\nPredsednik "Matice Albanaca u Srbiji" Demo Beriša ne misli da je Ričard Grenel ispao iz igre već da se samo "pritajio".\n"Nije za očekivati da će Grenel nastaviti da se bavi započetim poslom sve do septembra kada je predviđen susret Aleksandra Vučića i Avdulaha Hotija. Hiseni je otišao zapravo na konsultacije sa predstavnicima te američke duboke države, da čuje kako bi trebalo da se kosovski pregovarački tim ponaša", ističe Beriša.\n"Oni će sada sve učiniti da odugovlače sa pregovorima nadajući se da će Tramp da izgubi izbore. Dakle, ići će na pregovore, ali ništa se neće konkretno dešavati pre završetka izbora u SAD".\nBivši šef Koordinacionog centra za Kosovo i Metohiju Nebojša Čović smatra da je za Grenela pronalaženje rešenja za Kosovo bio trenutni projekat.\n"On se sada bavi pitanjima koja mogu da imaju indirektan uticaj na reizbor Donalda Trampa. Za Ameriku je ovo naše pitanje irelevantno za Trampovo biračko telo, a trenutno im je prioritet motivisati što više Trampovih glasača da izađu na izbore", tvrdi Čović.\nBela Kuća i Grenel u prvoj polovini ove godine bili su motivisani da se dođe do rešenja za Kosovu, ali ostaci duboke države i EU su to aktivno sprečili objavljivanjem optuženog predmeta za Tačija. To je, tvrdi Čović, smišljeno urađeno upravo da ne bi došlo do zakazanog sastanka sa Grenelom.\n"I Grenel i Bela kuća sad imaju preče stvari što ne znači da se u slučaju reizbora Trampa, Grenel neće ponovo vratiti na istu poziciju. Ono što u ovom momentu brine je to što je Hiseni pokušao da se sastane sa Pompeom, birokratom iz vremena demokrata koji još imaju poziciju u Stejt Departmentu. Hiseni je bio mudar potez Prištine, ovi američki sagovornici prema njemu će biti prijemčiviji i otvoreniji nego što bi bili sa nekim iz terorističke OVK. Ovo je važan trenutak i za nas i mi moramo hitno svoju strategiju i pristup da prilagodimo novim okolnostima i vrlo pažljivo da odgovorimo na ovu prištinsku demokratsku ofanzivu", ističe Čović.\nMediji već pišu da su slabe šanse za drugi sastanak Beograda i Prištine u Vašingtonu.\nIzvor: Sputnjik,Kosovo Onlajn


Kessié odbacuje sve spekulacije o mogućem odlasku iz Milana\nVezni igrač Milana, Franck Kessié, i pored toga što je u klubu tek sezonu i po, u poslednje vreme često je povezivan sa odlaskom iz kluba. Bivši veznjak Atalante ove sezone često je na udaru kritika. Milan je izabrao da u veznom redu igra sa Tiémoué Bakayokom i Lucas Bigliom umesto sa njim.\nMeđutim, govoreći za SportMediaset, Kessié zatvara vrata spekulacijama koje ga povezuju sa odlaskom u Premijer Ligu.\n"Veoma sam srećan što ću ponovo igrati u Bergamu, iako u ulozi protivnika, Atalanta ima fantastičnu publiku. Prošle godine bio sam strelac i nisam proslavljao pogodak; ukoliko ponovo zatresem mrežu, ponovo neće biti proslave."\n"Spekulacije o Chelseaju i Tottenhamu? Imam 5-godišnji ugovor i srećan sam u Milanu. Imamo sjajnog trenera koji radi dobre stvari za ekipu, uz našu pomoć, želimo povratak u Ligu Šampiona i ja želim da nastavim da napredujem i rastem u Milanu."\nAC Milan, nakon eliminacije iz grupne faze Lige Evrope, ima više vremena za odmor i za što bolju pripremu za mečeve Serije A što bi svakako trebalo da bude prednost za Rossonere.


OSM Televizija - Pronađeno tijelo nestalog Tome Ćire\nPripadnici Civilne zaštite Pale, Gorske službe spasavanja "Jahorina" i mještani danas su u selu Podbrenj, između Višegrada i Bajine Bašte, pronašli tijelo Tome Ćire sa Pala koji je nestao prije 13 dana.\nRukovodilac Službe Civilne zaštite Pale Dragan Elek rekao da su juče obišli 30 kilometara terena od Višegrada do Bajine Bašte gdje su pronašli njegov mobilni telefon, što im je pomoglo da suze krug potrage.\n"Jutros smo pronašli tijelo, a prema procjenama ljudi koji su ga našli, nema tragova nasilja, a smrt je nastupila prije par dana", naveo je Elek i dodao da će obdukcijom biti utvrđeni tačno vrijeme i uzrok smrti.\nElek kaže da su im pomogli i mještani koji su rekli da su viđali Ćiru da hoda sa kesom u ruci.\nPodsticaj plasteničkoj proizvodnji\nJoš iz iste kategorije: « Bogat program na Dan manastira na Ravnoj Romaniji I. Sarajevo: Izgradnja nove bolnice teče prema planu »


prodaja Archives - Page 2 of 5 - AUTOMOBILI\n22/09/2020 10:08:00 PM\nNASLOVNA / Arhiva tagova za: prodaja (strana 2)\nArhiva tagova za: prodaja\nRegistracija novih vozila u Nemačkoj u velikom porastu\nRegistracija novih automobila u Nemačkoj, ključno merilo tražnje u jednom od najvažnijih sektora najveće evropske privrede, znatno je porasla u decembru, zahvaljujući čemu je taj sektor registrovao snažne poslovne rezultate u 2015. godini. U decembru 2015. godine je registrovano 247.300 novih automobila, što je za osam odsto više u odnosu …\nFerrari F50 sa serijskim brojem 266 na prodaju\nFerrari F50 je proizveden u svega 349 primeraka na celom svetu i odatle činjenica da se jedan od njih pojavio u prodaji predstavlja tako bitnu vest. Reč je o modelu koji želi veliki broj ljubitelja supersportskih automobila u svojim kolekcijama. Ferrari F50 je jako teško videti uopšte zbog malog broja …\nProdaje se VW Jetta iz prvog dela Fast & Furious serijala\nNebojsa Todorovic 03/01/2016\tHOT, TUNING, VESTI\nUkoliko ste gledali prvi deo Fast & Furious serijala filmova u kome se proslavio Paul Walker, verovatno se sećate Volkswagen Jetta, odnosno Vento modela u Evropi koji je vozio Jesse koga je glumio Chad Lindberg. Reč je o tjuniranom Volkswagen Vento iz 1995. godine koji se trenutno nalazi u vlasništvu …\nOčajna prodaja na Bubanj Potoku – Pljeskavice bolje prolaze od automobila\nU Srbiju je ove godine uvezeno oko 110.000 polovnjaka što jako loše utiče na tržište novih vozila, ali i na prodaju polovnih. Zbog prekomernog uvoza polovnih automobila u Srbiji, prema nekim procenama na kupce čeka oko 200.000 vozila. Polovnjaci se nude na pijacama i placevima kojih je sve više i …\nToyota na putu da četvrti put zaredom bude lider u prodaji vozila\nToyota je na putu da u 2015, četvrtu godinu uzastopno, zadrži lidersku poziciju po broju prodatih vozila u svetu. Tojota je tako ostavila za petama suparnike kao što su Volkswagen i General Motors, piše japanski dnevni list Jomiuri Šimbun. Prodaja Toyota grupacije, uključujući rezultate njenih kompanija Daihatsu Motors i Hino …\nVauxhall Astra iz Top Gear emisije prodata za 24.000 EUR-a\nLegendarna Vauxhall (Opel) Astra iz kultne emisije Top Gear je nedavno postavljena na aukciju na sajtu eBay.com. Ovaj automobil je služio kao “Reasonably Priced Car” za specijalni deo emisije kada su se poznate ličnosti nadmetale na zvaničnoj Top Gear stazi. Ovaj automobil je prešao svega 4.680 kilometara, a vozili su …\nOpel Astra iz emisije Top Gear se prodaje na eBay-u\nNebojsa Todorovic 22/12/2015\tHOT, VESTI\nLegendarna Vauxhall (Opel) Astra iz kultne emisije Top Gear je postavljena na aukciju na sajtu eBay.com. Ovaj automobil je služio kao “Reasonably Priced Car” za specijalni deo emisije kada su se poznate ličnosti nadmetale na zvaničnoj Top Gear stazi. Ovaj automobil je prešao svega 4.680 kilometara, a vozili su ga, …\nProdaja automobila u EU veća za 13,7 odsto u novembru\nNebojsa Todorovic 15/12/2015\tVESTI\nProdaja automobila u Evropskoj uniji skočila je 13,7 odsto u novembru, a skandalom pogođeni Folksvagen zabeležio je usporeniji rast prodaje od svega 4,1 odsto. Iako je VW ostao evropski lider po obimu prodaje, zabeležio je najmanji mesečni rast među svim kompanijama, pokazuju podaci Evropske asocijacije proizvođača automobila (EAMA), a prenosi …\nVolkswagen zabeležio pad prodaje nakon 10-ak godina\nKompanija Volkswagen je zabeležila pad prodaje od 4.5% u periodu januar-novembar ove godine u odnosu na isti period tokom 2014. godine. Najveći evropski proizvođač automobila je u poslednje vreme pod lupom javnosti zbog afere sa emisijom izduvnih gasova dizel motora, za 11 meseci prodala je širom sveta 5.335.700 vozila, dok …\nVrednost deonica Tesla Motorsa u padu i pored dobre prodaje\nVrednost deonica kompanije Tesla Motors ovih dana iznose oko 220 USD, što je primetno manje od septembra prošle godine kada je njihova vrednost iznosila oko 300 USD. Optimistični stručnjaci kažu da bi njihova cena mogla lako u skorije vreme da dostigne i dvostruku vrednost, dok pesimistična strana medalje kaže da …\nFiat Tipo u najavi popularan: U Italiji već 1.000 narudžbina\nNebojsa Todorovic 13/12/2015\tVESTI\nFiat Tipo je kompaktna limuzina koja očigledno budi veliko interesovanje Evropljana, zbog svoje cene i simpatičnog izgleda. Stoga, nije teško pretpostaviti da će lako naći put do velikog broja vozača. Prema novim informacijama, Fiat je za ovaj model primio već hiljadu narudžbina u pretprodaji. Pored toga, oko 20.000 potencijalnih kupaca, …\nPorsche ostvario rekord – 200.000 vozila u jednoj godini\nNebojsa Todorovic 10/12/2015\tVESTI\nPorsche je nedvosmisleno ostvario uspeh u ovoj godini. Već sada je prevazišao prodaju iz 2014. godine, ali to nije sve. Naime, kompanija je uspela da već sada isporuči 200.000 vozila u jednoj kalendarskoj godini. Ovo je veliki uspeh za proizvođača luksuznih i sportskih automobila i novi rekord na polju prodaje. …\nAudi ostaje pri planu da proda 2 miliona vozila do kraja 2020\nIzvršni direktor kompanije Audi, Rupert Stadler, je izjavio da nemački proizvođač automobila i dalje ima priliku da do kraja ove decenije ostvari planiranu godišnju prodaju od dva miliona vozila. Ovo je izrazito veliki uspeh, ali i optimizam s obzirom na skandal sa TDI motorima iz Volkswagen grupacije. Pritom, Audi je …\nKako stoje stvari dugo očekivani BMW Z5 ćemo videti u prodaji tek 2017. godine. BMW je trenutno fokusiran na razvoj ovog modela iako je bilo špekulacija da će prioritet biti supersportski model koji je navodno trebao da bude predstavljen za 100-godišnjicu ove bavarske kompanije. BMW Z5 će nastati kao plod …\nVelika novogodišnja akcija Kia Motorsa\nUvoznik Kia Motorsa za Srbiju do 31. decembra (ili do rasprodaje zaliha) nudi kupovinu vozila ovog južnokorejskog proizvođača po veoma dobrim uslovima. Naime, kupcima se omogućava kupovina novih vozila na kredit uz 0% kamate, sa 0% učešća i 0% troškova obrade. U ponudi se ističu novi Sportage sa ratom od …\nVolkswagen: Pad prodaje od 20% u novembru\nVolkswagen je u Velikoj Britaniji pretrpeo pad prodaje od gotovo 20% u poređenju sa istim mesecom 2014. godine. Nemačka kompanija je registrovala 12.958 novih prodatih modela u poređenju sa 16.196 primeraka u istom mesecu prošle godine. To je učinilo da Golf padne sa trećeg mesta najprodavanijih na četvrto, dok je …


DINAMIKA DUŠE - Ostale metode\nZa terapeuta je značajno da dozvoli procesu da se razvija i porodičnom polju, da se otvara svojom brzinom, te da terapeutske intervencije svede na nužni minimum. Za klijenta je jedino značajno ono što ga svesno ili nesvesno duboko dodirne, sa ili bez kognitivnog prepoznavalja sudbine, porodičnih odnosa ili događaja, te posledično proizvede pokretanje, restrukturaciju i isceljenje u individualnom i porodičnom polju duše.\nKlijent može da učestvuje u samoj konstelaciji, da bude uključen u nekoj njenoj tački ili da svo vreme samo da posmatra i da doživljava svoje fizičke i psihičke procese. Svrha uključivanja je najčešće, da bi klijent tačno doživeo svoje mesto u porodičnom poretku i hijerarhiji. To može da bude kratak dijalog i poklanjanje roditeljima, zauzimanje svog mesta među braćom i sestrama, stajanje u liniji sa predcima, poklanjanje osobi, osobama ili sudbini onih koji su bili isključeni, itd.\nTreba imati u vidu da danas u praksi terapeuti koriste dva pristupa koji se najčešće kombinuju, s tim što terapeuti individualno stavljaju veći naglasak na jedan ili drugi pristup. U prvom pristupu koji se naziva “pokret duše” predstavnicima se može dati sloboda da prate svoje impulse i da razvijaju i otkrivaju porodično polje sa minimalnim ili skoro nikakvim intervencijama terapeuta. U tom slučaju oni se ne pitaju za verbalni fidbek i terapeut se uzdržava od komentara.\nU drugom pristupu poznatom pod nazivom “poredak ljubavi”, terapeut interveniše menajući pozicije predstavnicima ili traži od njih da se kreću u određenim pravcima i zauzimaju određena mesta. Od predstavnika se tokom konstelacije zahteva da kažu kako se osećaju i terapeut može da komentariše njihove izjave i ono što vidi da se događa u polju konstelacije.\nIstorijski gledano, “pokret duše” je tokom vremena i razvojem iskustva u radu sa porodičnim konstelacijama, nastao iz “poretka ljubavi”. U stvarnosti, ono što se dešava tokom porodične konstelacije je obično rezultat u manjoj ili većoj meri mešanja i jednog i drugog pristupa:\n- Ni jedan konstelacioni proces nije potpuno slobodan od svakog uticaja terapeuta, čak i ako je to samo odluka ko će biti uključen na početku, i kada će konstelacija za započne i da se završi.\n- Terapeut učestvuje u onome što će da se pojavi u konstelacionom procesu služeći klijentovoj “porodičnoj duši” i u odnosu na stvarnost porodičnog sistema. Njegova ili njena uloga je nalik dirigentu koji uobličuje muziku koja je već napisana, ili nalik režiseru koji pomaže glumcima da izvedu pozorišni komad koji se već odigrao.\na) Konstelacije koje se baziraju na “pokretu duše”\n“Pokret duše” kao metod dozvoljava slobodu predstavnicima da prate svoje sopstvene\nimpulse u konstelacionom polju. Terapeut sa klijentom razmenjuje minimum informacija o problemu ili temi koja se postavlja. On veruje polju porodične duše koja podržava klijenta i veruje snagama koje se otvaraju kroz predstavnike i ukazuju na povezanosti, upletenosti, ali takođe i na pravac isceljenja. Konstelacija se odvija u tišini a terapeut ne oblikuje proces i ne upravlja konstelaciju prema rešenju. Procesu se dozvoljava da teče svojim tokom, samo uz verbalne izjave koje nužno proističu iz “pokreta duše”.\nOvakve konstelacije su veoma snažne i imaju jak efekat na sve učesnike, posmatrače i samog klijenta.\nČak i ako nam nije kognitivno jasno šta se dešava u polju, na neki dubok, suštinski način razumemo, osećamo i prepoznajemo ono što stvarnost porodične duše i klijentovog mesta u porodičnom sistemu. Mi doživljavamo čistu sliku, istine koja se otkriva pred našim očima, a koja nije vezana za vreme i prostor, niti zamagljena rečima, tumačenjima i subjektivnim utiscima bilo klijenta, terapeuta ili predstavnika.\nb) Konstelacije koje se baziraju na “poretku ljubavi”\nU ovoj vrsti konstelacija terapeut mnogo direktnije interveniše i vodi predstavnike (a ponekad i klijenta) ka rešenju. U konstelaciji se mnogo više koristi verbalna komunikacija. Veoma je značajan početni interviju jer terapeut najčešće na osnovu značajnih događaja iz porodične istorije određuje predstavnike.\nKada se postave, od predstavnika se najčešće traži da osete svoju ulogu i položaj ali da se ne pokreću. Onda ih terapeut pita o njihovim iskustvima i osećanjima. Mogu da se obraćaju jedni drugima iz uloge. Na osnovu ovih informacija, ako one upućuju na značajan pokret, terapeut dopušta tok energije i menja pozicije predstavnicima. Ponovo se prikupljaju nove informacije i postupak pomeranja se ponavlja.\nOvakva konstelacija često može da bude preopterećena informacijama, prejakim verbalizmom, pogotovo ako je uključen veliki broj predstavnika, te ponekad da dovede do konfuzije i zastoja toka energije. Terapeut ne može istovremeno da radi sa svim značajnim odnosima i sudbinama u sistemu i mora da usmeri fokus ka razrešenju osnovne dinamike.\n‹SLIKA RASPOREDA POREDAK PORODIČNOG SISTEMA I SLIKE REŠENJA›


Ekstremna desnica divlja, vlast se pravi gluva i slepa – Otvoreno\nPočetna Vesti Ekstremna desnica divlja, vlast se pravi gluva i slepa\nU samo deset dana u Srbiji se desilo nekoliko incidenata u kojima su glavni akteri bili predstavnici ultradesničarskih organizacija. Opravdavanje nasilja nad ženama, otimanje mikrofona na izložbi i pozivanje na linč preko nacionalnih frekvencija, samo je deo javnosti osudio, dok su nadležne institucije nastavile sa ćutanjem i ignorisanjem opasnog delovanja ovih organizacija.\nUmesto da ispita delovanje ultradesničarskih pokreta poput Srpske desnice, Levijatana i Zavetnika, vlast u Srbiji ih je svojom indirektnom podrškom ohrabrila da divljaju i propagiraju opasnu i destruktivnu ideologiju, koja je u prošlom veku nanela nemerljivu štetu čovečanstvu.\nDiskriminacija, nasilje, targetiranje ljudi, podrivanje zdravstvene sigurnosti, deo su opusa ovih organizacija, koje u nedostatku valjane politike, pribegavaju retorici mržnje i širenja netrepeljivosti među građanima.\nNajsvežiji slučaj je nedavni protest “Decu vam ne damo”, koji je organizovala nadrilekarka Jovana Stojković, poznata po tome što se protivi vakcinaciji i nošenju zaštitnih maski u vreme epidemije. Na skupu, naravno, pored priče o “štetnosti vakcina”, relativizovao se jedan ozbiljan društveni problem, a to je nasilje nad ženama.\nČinjenicu da je povećan broj slučajeva nasilja u porodici, konkretno nad ženskim polom, učesnici protesta su opisali kao “normalne razmirice” koje mogu da da doprinesu, ni manje ni više – sazrevanju veze.\nStojković je ujedno izjavila da samo “budale i plaćenici mogu tvrditi da veza može biti nekonfliktna”.\nTime je sa ovog skupa poslata poruka da su nošenje maski i obavezna vakcinacija daleko opasnije stvari od nasilja nad ženama.\nPavle Bihali – koristi borbu za prava životinja da ugrozi živote ljudi\nNa pomenutom protestu, pored Stojkovićeve, bio i samprozvani borac za prava kućnih ljubimaca i vođa ultradesničarske organizacije Levijatan Pavle Bihali, čovek koji sebi dao za pravo da sprovodi zakon i da kažnjava ljude za koje smatra da su ugrozili životinje.\nPodsetimo, nedavno su članovi ovog pokreta, pretukli mladića samo zbog komentara na društvenoj mreži Fejsbuk. Ovaj slučaj nije prvi incident u kojem su akteri pirpadnici ultradesničarkse grupacije “Levijatan”. Krađa psa na Dorćolu, ali i upad jednog njihovog člana u migrantski kamp u Obrenovcu, akcije su “zaštitnika životinja” kojima je spasavanje ljubimaca, kako se čini, samo maska za nasilje. Retorika i obeležja slična onoj koju su koristili nacisti u Nemačkoj, opravdano bude sumnju da je borba za prava kućnih ljubimaca samo paravan za propagiranje najopasnije ideologije.\nZavetnici – desničari “iz ostave”\nMit da vlast u svojoj ostavi drži Zavetnike i da neposredno pred izbore skine prašinu sa njih i pusti ih u javni prostor, potrudila se da sruši Milica Đurđević, poznatija kao Milica Zavetnica. Ovoga puta je aktivirana kako bi sa nacionalne frekvencije objasnila ko su “antisrbi” i šta su to “antisrpski projekti”. Naime, ona je sa televizije koja svakodnevno zloupotrebljava nacionalu frekvenciju pozvala na linč učesnika festivala “Mirdita dobar dan”.\n“Koristim priliku da pozovem građane na otvaranje tog sramotnog festivala”, poručila je Milica Đurđević.\nNišta bez maskote – Miše Vacića\nPodsetimo, Vacić je lider je lider vanparlamentarne stranke Srpska desnica, koja je osvojila nekoliko hiljada glasova na prethodnim izborima. Takođe, zbog “mutnih radnji” tokom izbornog dana, Vacićevom zalugom u Vranju je lista Saveza vojvođanskih Mađara osvojila 1265 glasova. Kako je ranije za Nova.rs rekao predsednik Gradske izbore komisije u Vranju Stojan Ilić, do zabune je došlo jer je na listi za gradske izbore u Vranju pod rednim brojem 4 bila lista „Srpska desnica Vranje – od naroda za narod“, čiji je lider Miša Vacić, a pod istim brojem na listiću za parlamentarne izbore našla se lista Saveza vojvođanskih Mađara.\nUpad desničara na izložbu i cepanje stripova\nPodsetimo, prethodne nedelje je grupa od 15 mladića upala na izložbu u okviru festivala “Novo doba”, gde su bacili suzavac i pocepali izložene radove. Kako je za Nova.rs naveo Marko Somborac, jedan od učesnika izložbe, strip grupa koja je autor ovog događaja je veče pre prijavila policiji pretnje smrću, ali je uprkos tome došlo do napada.\nIzložba je organizovana u Staroj kapetaniji, a nakon šerovanja pojedinih “crnohumornih” stripova krenula je lavina negativnih reakcija na društvenim mrežama, nazivajući ih satanistima, nakon čega je prvo došlo do pretnji smrću autorima izložbe, da bi nakon toga grupa njih upala na izložbu i napravila incident.\nVinovnici događaja su kasnije uhapšeni, da bi nakon saslušanja u Trećem javnom tužilaštvu u Beogradu, osmunjičeni M. Ž. (35) i D. A. (19) zaključili sporazum o priznanju krivičnog dela nasilničko ponašanje, zbog čega im je sud izrekao uslovne osude kojom su utvrđene kazne zatvora od tri meseca i rokom proveravanja od godinu dana.\nPored njih dvojice, policija je uhapsila i dvojicu petnaestogodišnjaka i jednog sedamnaestogodišnjaka zbog sumnje da su izvršili krivično delo nasilničko ponašanje. Po nalogu nadležnog tužioca za maloletnike Višeg javnog tužilaštva u Beogradu, kako je saopštio juče MUP, protiv trojice maloletnika biće podnete krivične prijave.\nPored divljanja ovih organizacija, ono što najviše brine jeste odsustvo adekvatne reakcije nadležnih institucija. Umesto osude, procesuiranja i na kraju krajeva – zabranjivanja rada ovih organizacija, vlast je odlučila da im da “vetar u leđa” svojim ćutanjem i ignorisanjem njihovog delovanja. Štaviše, u nekoliko navrata mogli smo da svedočimo i saradnji režima sa ovim organizacija, što kroz pomoć u prikupljanju potpisa, tako i kroz prisustvo na njihovim skupovima.


Zvečan: Budžet za 2017. - 2.203.452 evra, sutra o usvajanju | Građanska stranica\nZvečan: Budžet za 2017. - 2.203.452 evra, sutra o usvajanju\nUtorak 27. septembar 2016, 18:31\nBudžet kosovske opštine Zvečan za 2017. godinu iznosi 2.203.452 evra. Do najvećih promena u odnosu na onaj iz 2016. godine došlo je u kategoriji kapitalnih rashoda, koja je umanjena za 468.000 evra, a ta sredstva prebačena na plate i dnevnice, kako bi se izvršio prijem novih opštinskih radnika, pojasnio je gradonačelnik Zvečana, Vučina Janković, na današnjoj javnoj raspravi o opštinskom budžetu. Na ovoj javnoj debati, kao i na onoj u Severnoj Mitrovici, građani nisu bili zainteresovani da daju predloge, te su aktivni bili sami odbornici i predstavnici civilnog društva.\nBudžet je predstavio gradonačelnik, navodeći da će kategorija plata i dnevnica iznositi 899.669 evra, roba i usluga 176.819, opštinskih rashoda - 64.000, subvencija - 65.767 evra, a kapitalnih rashoda, nakon umanjenja - 1.600.197 evra. Budžet za 2017. veći je u odnosu na ovogodišnji, koji iznosi - 1.722.224 evra, za 481.228 evra.\nJanković je dodao i da je inicijalno, prema zahtevu kosovskog ministarstva finansija, trebalo da se umanje sredstva za plate i dnevnice, te da u toj kategoriji budu sredstva samo za 54 aktivna radnika, a ne 351, koliko ih je ukupno, ali i da je nakon konsultacija, odlučeno da se, ipak, umanje, kapitalni rashodi.\nIstakao je i da budžet ne može da bude veći, iako potrebe to jesu.\n"Budžet koji bi se radio u skladu sa potrebama bio bi veći, ali ne može biti od cirkulara koji izdaje ministarstvo finansija. Mi možemo da donesemo budžet koji može da iznosi deset miliona evra, međutim, to nije u skladu sa cirkularom," pojasnio je on, podsećajući da to i jeste činjeno sa prethodnom budžetom, ali i da je ministarstvo takav budžet odbilo.\nNakon predstavljanja budžeta, odbornici i predstavnici civilnog društva iznosili su svoje predloge za budući opštinski budžet.\nKako je bilo više zahteva u vezi sa rodno senzitivnim budžetiranjem i podrškom žrtvama nasilja, gradonačelnik je objasnio da u okviru budžetskih kategorija ne postoji ona koja se tiče direktno rodne ravnopravnosti, te da i centralna vlast ne predlaže cirkular koji bi poštovao takve zahteve, dodajući da postoji kategorija subvencija i da se obrate skupštini koja bi eventualno mogla da kroz upravo tu budžetsku kategoriju odgovori na zahteve.\nKada je u pitanju autobuska linija do Banjske, dodao je da to nije u nadležnosti opštine.\nOdbornik Časlav Milisavljević ukazao je na to da bi budžet trebalo da bude veći, kako bi se unapredio rad institucija, posebno obrazovanja i zdravstva, kritikujući istovremeno predstavnike institucija što nisu prisustvovali raspravi.\nDaniela Tomašević ispred nevladine organizacije ACDC predložila je da deo budžeta bude izdvojen za podršku ženama žrtvama nasilja i uopšte rodnu ravnopravnost, podsetivši da je opštini upućen i zahtev za posebnom redovnom linijom i tokom vikenda, posebno nedeljom - do sela Banjska.\nPredlog civilne aktivistkinje i odbornice Blagice Radovanović je, takođe, bio u vezi sa rodno senzibilnim budžetiranjem i podrškom ženama žrtvama nasilja.\nS obzirom na to da je rok za usvajanje budžeta kraj septembra, naredna sednica na kojoj će odbornici razmatrati usvajanje, zakazana je za sutra, u 15 časova.


Društvo i ekonomija: Lobisti: Srbija mora da menja agrarnu politiku - BalkaniYUm.TV '); } //]]>\nLobisti: Srbija mora da menja agrarnu politiku\nSrbija mora da promeni agrarnu politiku i da poveća izdvajanja u agrarni budžet, jer je poljoprivreda izvozna šansa naše zemlje i hrana će biti sve skuplja, ocenjeno je večeras na Klubu lobista Srbije u raspravi o agrarnoj politici.\nOno što je 60-tih i 70-tih godina prošlog veka za svet bila nafta, to je danas hrana i ona će biti sve skuplja, pogotovo uz već najavljenu tendenciju većih sušnih perioda u svetu, upozorio je predsednik MK grupe Miodrag Kostić.\nZbog toga Srbija mora da promeni agrarnu politiku, naglasio je Kostić i naveo da je njemu, kao poljoprivredniku, potrebno da neko očisti kanale za navodnjavanje u Vojvodini i da ukrupni poljoprivredno zemljište, a obrtni kapital će sam da obezbedi na oko 14.000 hektara.\nNa navodnjavanom zemljištu MK grupa ove godine je imala u proseku 13 hektara kukuruza po hektaru i 9,5 tona šećerne repe, a tamo gde nije bilo rod je bio beznačajan, kazao je Kostić.\nKolika je, recimo, snaga mesne industrije Srbije, Kostić je naveo da ona ne može godišnje da snabde ni dva veća grada u Kini, koja godišnje troše oko 14 miliona tona mesa i mesnih prerađivanja.\nU Ukrajini MK grupa obrađuje 55.000 hektara, a u Srbiji oko 25.000 hektara, naveo je Kostić dodao da tajkuni u Srbiji poseduju zajedno oko 40.000 hektara, što je manje od jedan odsto i zbog toga ne razume hajku u medijima protiv tajkuna.\nSa stanovišta privrede, neto prihod Ju-Es Stila u Smederevu, bio je svega oko 80 miliona evra, jer je izvoz iznosio oko 800 miliona, ali je uvoz sirovina i repromaterijala iznosio 720 miliona evra, dok je neto prihod poljoprivrede bio daleko veći, naveo je Kostić.\nSavetnik u Privrednoj komori Srbije Milan Prostran naveo je da Srbija ima oko 4,2 miliona hektara obradivog zemljišta, što je veći potencijal od mnogih zemalja EU, ali će ove godine srpska poljoprivreda imati negativni rast između -10 i -16 odsto.\nU poslednjih 10 godina poljoprivreda Srbije je imala stopu rasta od -10 do +18 odsto, dodao je on.\nProstran je naveo da je 2000. godine izvoz poljoprivrede iznosio oko 200 miliona dolara, a prošle godine oko 2,7 milijardi evra, uz suficit od 1,3 milijardi evra, navodeći da izvoz poljoprivrede u bruto-domaćem proizvodu Srbije učestvuje sa 24 odsto.\nDo kraja godine Prostran očekuje izvoz poljoprivrede u vrednosti između 2,3 do 2,4 milijarde dolara, gde dominira izvoz kukuruza, ali će 2013. biti "pod znakom pitanja".\nPodsticaji za izvoz poljoprivrede su 2008. bili oko 1,2 milijardi dinara, 2009. oko 800 miliona dinara, 2011. godine oko 300 miliona dinara, podsetio je Prostran.\nPo sadašnjem modelu rada i subvencija, srpska poljoprivreda bi 2020. godine mogla da izvozi hranu za oko pet do šest milijardi evra, što je daleko ispod naših mogućnosti, ocenio je Prostran i ukazao da bez 10 odsto sredstava za agrarni budžet domaća poljoprivreda neće moći da napreduje.\nNa Klubu lobista rečeno je i da su gubici u poljoprivredi oko 50 odsto, a stepen prinosa na kapital je od -1 odsto (gubitak) do 4,5 odsto, što je veoma malo.


Osumnjičeni za šverc tone kokaina pušteni kući - BIGportal.ba\n30 Avgusta, 2021 30 Avgusta, 2021 0135\nOni su pušteni da se brane sa slobode, jer u spisima predmeta koji su za sada prikupljeni povodom zaplene kokaina, nema dokaza koji bi eventualno doveli u vezu Krstoviće za pomenuto delo – piše crnogorski Dan i dodaje da policija nema ni “operativna” saznanja da su Krstovići umešani u šverc kokaina.\nNe može se sporiti ova velika zaplena, ali mora se dokazati čija je droga. Krstovići se privatnim biznisom bave dugi niz godina, da je u pitanju da se bave odnedavno onda bi se posebno njihovo poslovanje ispitalo dodatno – zaključuje sagovoronik Dana. Međutim, sa druge strane vest da je Budo banana pušten na slobodu, nakon što je u njegovom hangaru u selu Mojanovići nadomak Podgorice, pronađen tovar droge vredan nekoliko stotina miliona evra podelio je javnost u Crnoj Gori ali i šokiralo građane. Najoštriji bio je Nebojša Medojević, predsednik Pokreta za promjene.\nAko je tačna informacija da su osumnjičeni za šverc tone i 400 kilograma kokaina, koja je transportovana u pošiljci banana njihove firme, pušteni da se brane sa slobode, onda nam svima mora biti jasno da su pravila Demokrtaske partije Socijalista (DPS) mafije jača od Ustava i zakona. Droga je državna, a kokain naša nacija – kaže ironično za Kurir Medojević i nastavlja:\nAko tužilaštvo pušta da se brane sa slobode akteri najveće zaplene kokaina u istoriji Crne Gore, onda to tužilaštvo ne radi za državu Crnu Goru, već za DPS mafiju.\nKo će sad zaštititi profesionalce iz carine i Uprave policije koji su sproveli ovu akciju. Takođe, treba postaviti pitanje da li zaplenjeni kokain obezbeđen, ili će možda nestati, kao cigarete. Na ovakvu odluku sudije za istragu tužilaštvo ima pravo žalbe, pa će konačna odluka o tome da li će se Krstovići u daljem postupku braniti sa slobode ili ne, biti poznata najverovatnije u ponedeljak.\nNora “udarila” Meksiko\nGužva na Zapadnom tranzitu u Banjaluci zbog udesa\nZamalo tragedija u centru Banjaluke: Staklo sa zgrade u “Gospodskoj” palo i povrijedilo prolaznika


KLER VIŠE NEĆE BITI PRAZAN!: SRBOBRAN.net Web Portal\nUpoznavanjem sa strukturom lokalne samouprave počeo je prvi radni dan volontera koji su primljeni na rad u Kancelariju za lokalno ekonomski razvoj opštine Srbobran.\nUkupno osam mladih, fakultetski obrazovanih ljudi pokušaće da u narednom periodu, predvodjeni Radivojem Debeljačkim, članom Opštinskog veća zaduženog za lokalno ekonomski razvoj, da ožive KLER, ovaj neiskorišćeni resurs naše lokalne samouprave.\nDobrodošlicu im je poželeo Neško Čestić, predsednik opštine Srbobran rekavši da je Kancelarija za lokalni ekonomski razvoj osnovana 2013. godine, ali nije funkcionisala do sada.\n- KLER će biti nosilac svega onog što planiramo da uradimo u mandatu, odavde će polaziti i završavati. Od saradnje sa opštinama u okruženju, sa institucijama u pokrajini i republici, opštinama u inostranstvu sa kojim smo zbratimljeni, sa raznim fondovima. Znajte da ćemo sve rezultate koje ostvarimo ostvariti zajedno sa vama, kroz ovu kancelariju. Vi ste vrlo važni za opštinu Srbobran, za sve građane, ali imate i odgovornost, a kada ostvarimo planirane rezultate, s ponosom ćemo istaći vaš značaj, rekao je Čestić i dodao:\n- Ovi mladi ekonomisti, pravnici, poljoprivredni i IT inženjeri dobili su zadatak, ali i šansu da ono što su učili na fakultetu primene i svojim stečenim znanjem kreiraju ekonomski razvoj naše opštine i budu motor ekonomskih reformi u našoj opštini. Oni treba da budu ti koji će preduzetnicima, privrednicima, vlasnicima poljoprivrednih gazdinstava biti logistika i pružiti im sve potrebne informacije kako da realizuju svoje planove i da se lakše kreću kroz administrativni sistem.Oni treba da budu utemeljitelji naše čvršće saradnje sa privrednicima, privrednim organizacijama, raznim fondovima i višim organima vlasti, kao i efikasan servis za realizaciju svake dobre privredne ideje razvoja.\nEvo šta je za naš portal rekao Radivoj Debeljački prilikom ovog prvog radnog sastanka sa volonterima KLER-a:


Pokrajinski sekretar za regionalni razvoj, međuregionalnu saradnju i lokalnu samoupravu Aleksandar Sofić posetio je juče Žitište. On se tom prilikom sastao sa predsednikom ove opštine Mitrom Vučurevićem.\nSofić i Vučurević razgovarali su o mogućnosti unapređenja programa “Jedinstveno upravno mesto”. Cilj programa je uspostavljanje jednostavnije i efikasnije procedure prilikom potraživanja administrativnih i birokratskih usluga. Svrha programa je i upoznavanje građana sa njihovim pravima na jednom mestu.\nProgram koji je finansiralo Ministarstvo državne uprave i lokalne samouprave, na teritoriji Vojvodine trenutno sprovode Opština Žitište i Grad Sombor.\nPROČITAJTE JOŠ: Pokrajinska vlada usmerava više desetina miliona dinara u srednji Banat\nKako je istaknuto tokom sastanka, projekat bi trebalo da zaživi i u drugim lokalnim samoupravama Vojvodine. Finansijsku podršku ovom modelu rada adminstracije pružiće i Pokrajinska vlada i Pokrajinski sekretarijat za regionalni razvoj, međuregionalnu saradnju i lokalnu samoupravu.\nAleksandar Sofić je tom prilikom najavio da će u narednom periodu sekretarijat raspisivati konkurse za izradu projektno-tehničke dokumentacije, kao i konkurse za subvencionisanje izrade plana razvoja lokalnih samouprava za period 2021-2027. On je pozvao predstavnike lokalnih samouprava da prate konkursne aktivnosti i predaju zahteve za subvencije koje su usmerene na jačanje svih opština AP Vojvodine.\nSofić je naglasio da će, u cilju osnaživanja vojvođanskih opština na svim nivoima, predstavnici lokalnih somouprava moći da se obrate i Fondu “Evropski poslovi” AP Vojvodine kao i Kancelariji AP Vojvodine u Briselu.\nSastanku su prisustvovali podsekretar u pomenutom sekretarijatu Darko Milanković i zamenik predsednika opštine Žitište Đorđe Žuža.\nTagoviAleksandar Sofić Mitar Vučurević opština žitište


Izvor: B92, 14.Jul.2020, 11:27\n"Nemamo uslove za respiratore, za najteže pacijente. Oni koji budu imali potrebe za tim, bice transportovani u druge bolnice", rekao je Damjanov.\nOn je za RTS kazao da je deo pacijenata Instituta otpušten, a deo >> Pročitaj celu vest na sajtu B92 << je premešten u Kliniku za dermatovenerologiju KCS, gde je otišao i deo zaposlenih kako bi brinuo o njima.\n"Ogromna većina naših ljudi je kompletno angažovana da radi u kovid sistemu", rekao je Damjanov.\nDodaje da je četvoro zaposlenih na Institutu zaraženo koronavirusom, od kojih je jedan izlečen.\nTroje zaraženih je dobro, a svi su se zarazili van radnog mesta, navodi Damjanov.\nRadio Televizija Vojvodine: Institut za reumatologiju: Prvi pacijenti kad stigne oprema\nRadio Televizija Vojvodine: AKTUELNO: Još 13 osoba preminulo od korone, novih 344 zaraženih\nSrbijaDanas.com: ČEKA SE OPREMA, PA PRIMAJU PRVE PACIJENTE: Ubrzane pripreme na Institutu za reumatologiju za obolele od korone


Apartman Vojvoda 2 Zvezda\nApartman na Zvezdari Vojvoda 2, se nalazi u ulici Vojvode Šupljikca. Lociran je na prvom spratu zgr...\nApartman Casablanka Beogr\nApartman Casablanka nalazi se u centu Zemuna u ulici Jovana Subotića. Ovaj moderno dizajniran apart...\nApartman Bg Arena Beograd\nApartman Bg Arena nalazi se u Bulevaru Arsenija Čarnojevića, veoma blizu Štark Arene. Ovaj stan j...\nApartman Marshal Urban Do\nApartman Marshal Urban Downtown lociran u centru Beograda, u ulici Maršala Birjuzova 37. Namenjen z...\nApartman Paradise Beograd\nApartman Paradise lociran u srcu Beograda u ulici Obilićev Venac, u pešačkoj zoni sa mnoštvo kaf...\nApartman Pinky Gold Beogr\nApartman Pinky Gold, nalazi se na Altini, smešten je u prizemlju stambene zgrade. Studio apartman p...\nApartman Milenijum Beogra\nApartman Milenijum Centar lociran je u srcu Beograda, u Knez Mihailovoj ulici. Može da ugosti maksi...


O dualnom obrazovanju ministri prosvete Srbije i Srpske\nHomeRegionO dualnom obrazovanju ministri prosvete Srbije i Srpske\n01/12/2017Redakcija BALKAN TVRegion, Vesti0\nMinistar prosvete i kulture Republike Srpske Dane Malešević, nakon sastanka sa ministrom prosvete, nauke i tehnološkog razvoja Srbije Mladenom Šarčevićem, u Banjaluci, da je Srpska zainteresovana za dualni sistem obrazovanja i da prati efekte primene ovog sistema u Srbiji, koja je tu oblast zakonski regulisala.\nMalešević je istakao da privrednici u Srpskoj traže više zanatlija, veći obim praktične nastave, odnosno drugačiji pristup srednjoškolskom obrazovanju.\n„Na nama je da nađemo određene načine kako vratiti učenika onoj školi koja će mu dati mogućnost da se zaposli“, rekao je Malešević. Očekuje da dva ministarstva u narednom periodu rade na određenim zajedničkim projektima i rešavanju ostalih važnih pitanja, kao što je dvojni radni odnos u sistemu obrazovanja“ rekao je Malešević.\nŠarčević je rekao da je osam odsto đaka u srednjim školama u Srbiji uključeno u dualni sistem obrazovanja, koji je koriste zemlje od Portugala do Kine. On je napomenuo da se u Srbiji već godinu dana sprovode reforme koje imaju za cilj da povećaju kvalitet i efikasnost obrazovnog sistema. Naveo je da su rađene zakonske izmene, ali i reforma gimnazije koja je u osnovi ista, ali obogoćena novim, izbornim programima.\nDualno obrazovanje predstavlja model realizacije nastave u sistemu srednjeg stručnog obrazovanja i vaspitanja u kojem se putem teorijske nastave i vežbe u školi i radom kod poslodavca, stiču kompetencije u skladu sa standardom kvalifikacije i planom i programom nastave i učenja.\nMinistri su, nakon sastanka u Administrativnom centru Vlade Srpske posetili banjalučku osnovnu školu „Ivo Andrić“ gde su prisustvovali času u okviru projekta „Dositej“.\nNema zakona o gasu na nivou BiH


KRAGUJEVČANI PRIJAVITE SE: Učestvujte na 31. beogradskom maratonu - iKragujevac\nKRAGUJEVČANI PRIJAVITE SE: Učestvujte na 31. beogradskom maratonu\nčetvrtak, 01 februar 2018 19:30\nSrpski tim za izazove i Humanitarni radio formiraju ekipu koju će činiti osobe sa invaliditetom koje će 21.aprila učestvovati na 31.beogradskom maratonu. Tako će prvi put na ovoj masovnoj beogradskoj, sportskoj manifestaciji organizovano učestvovati i osobe sa invaliditetom kojima zdravstveno stanje i kondiciona spremnost dozvole. Njihov zadatak neće biti da se takmiče i pobede, već da za 6 sati pređu polumaratonsku stazu dužine 21 kilometar i 100 metara i dođu do cilja.\nNa polumaratonskoj stazi mogu se naći osobe sa skoro svim vrstama invaliditeta; slepe i slabovide, osobe sa oštećenim sluhom, smetnjama u razvoju, osobe u kolicima..\nBiće to inkluzivno sportsko druzenje sa ostalim ucesnicima maratona. “Tim za izazove” i Humanitarni radio osobama koje se prijave za učešće omogućiće odgovarajuće pripreme u Centru za rehabilitaciju osoba sa invaliditetom “Iskra”, Sportskom centru “Park”, kao i u kragujevačkim Šumaricama, a predviđena su i dva pripremna izleta, do Bukulje nadomak Aranđelovca i do Despotovca. Predviđeno je da osobe sa invaliditetom, učesnici polumaratonske trke imaju lekarski pregled u ambulanti sportske medicine u Kragujevcu, a u Beogradu će imati stalni lekarski nadzor. Prevoz će biti obezbeđen učesnicima trke, a u slučajevima u kojima je neophodno i osobama koje su njihova lična pratnja.\nSvi koji žele da se prijave i misle da im zdravstveno stanje i fizička spremnost dozvoljavaju učešće na beogradskom maratonu, mogu to učiniti do 9.februara 2018. popunjavanjem prijave koju mogu dobiti u kragujevačkim udruženjima, Sportskom centru ISKRA, kao i u prostorijama Humanitarnog radija. Detaljnije informacije mogu se dobiti na broj telefona:\ni putem email-a:


ZIMZOGRAD: Svjetlosna čarolija sa preko 300.000 lampica\nDOBOJSKI INFO PREDSTAVLJA: Naučni skup Filozofskog fakulteta okupio brojne učesnike\nNaučni skup "Banjalučki novembarski susreti", koji je okupio brojen učesnike iz pet zemalja regiona i Rusije, održan je juče, 16. novembra 2018. godine, na Filozofskom fakultetu Univerziteta u Banjoj Luci.\nDOBOJ: Muškarac povrijeđen u sječi šume priključen na aparate za disanje\nTridesetsedmogodišnji J.M. iz Doboja, koji je teško povrijeđen u sječi šume, priključen je na aparate za vještačko disanje i prognoze u vezi sa njegovim zdravstvenim stanjem su neizvjesne, saopšteno je iz Univerzitetskog kliničkog centra /UKC/ Republike Srpske.\nBANJALUKA KAO U AKCIONOM FILMU: Bježeći od policije, vozač autom sišao niz stepenice! (VIDEO)\nPolicijska potjera ulicama Banjaluke kao u najžešćim akcionim filmovima holivudske produkcije!\nRYANAIR: Velika rasprodaja avio-karata od 9,99€ na svim relacijama\nRyanair, evropska vodeća avio kompanija, danas (22. avgusta), pokreće veliku rasprodaju karata za letove iz Banja Luke, sa cijenom karte od 9,99 € na svim relacijama, što omogućava klijentima da rezervišu povoljan zimski odmor po najnižoj cijeni.\nMozzart Bet sa Ognjenom Kuzmićem otvara košarkaški teren u Doboju\nMozzart Bet zajedno sa Ognjenom Kuzmićem otvara košarkaški teren u Doboju u naselju Pijeskovi, 13. avgusta 2018. od 18.00 časova.


Austrija | BeliOrlovi.rs\nNemanja Vidic: Porodica mi je najveci oslonac\n5. juna 2010 - 18:59|Austrija, Intervju fudbalera, Nemanja Vidić, Pripreme za svetsko prvenstvo|Ostavite komentar\nPošto zbog priprema za Svetsko prvenstvo u fudbalu boravi u Austriji, fudbaler Nemanja Vidić i njegova supruga Ana morali su da odlože slavlje povodom prvog rođendana sina Stefana.\nDok se slavni fudbalski as i igrač engleskog Mančester junajteda, Nemanja Vidić, nalazi na završnim pripremama sa reprezentacijom Srbije pred Svetsko prvenstvo u Južnoafričkoj Republici, njegov najmlađi naslednik Stefan proteklog vikenda napunio je godinu dana.\nMeđutim, rođendansko slavlje za sada je izostalo budući da tata preslatkog mališana boravi u Austriji, dok njegova supruga Ana, sa troipogodišnjim sinom Lukom i dve i po godine mlađim Stefanom, dane provodi u Srbiji, odakle će putem malih ekrana, gledati svog voljenog na najvećoj svetskoj smotri fudbala koja počinje 11. juna.\nIpak, supružnici će veliko slavlje za svog naslednika prirediti čim se Nemanja vrati sa prvenstva jer ne žele da mu uskrate dečje radosti. Sticaj okolnosti učinio je i da na dan Stefanovog rođenja Vidić bude daleko od svojih najmilijih jer je 30. maja prošle godine igrao finale Lige šampiona u dresu Mančester junajteda, dok je Ana donosila na svet njihovog drugog naslednika koji izuzetno liči na svog starijeg brata Luku.\nIako retko kad govori o svojoj intimi, popularni fudbaler jedino ne krije da snagu za lavovske borbe na terenu crpe iz mirne porodične svakodnevice, čiju srž čini njegov skladan odnos sa vršnjakinjom Anom, s kojom se oženio 15. jula 2006. na Zlatiboru.\n– Porodica mi je veliki oslonac u životu. Uloga oca čini me jačim na terenu – rekao je dvadesetosmogodišnji Nemanja nedavno engleskim medijima i otkrio gde najčešće provodi slobodno vreme kada je u Velikoj Britaniji.\n– Nemam mnogo slobodnog vremena, a i kada ga imam, trudim se da budem što je moguće više sa porodicom. Najčešće prošetamo do nekog restorana kao što je San Karlo. Obožavam italijansku hranu, mada sa porodicom odlazim i do obližnjeg kineskog restorana – opisao je svojevremeno najbolji srpski fudbaler svoj način života u gradu Mančesteru i priznao da mu ne prija to što je neprestano pod budnim okom britanskih medija.\n– Kako menjam mesto stanovanja, tako se menja i moj ukus. Sada moram da vodim računa o tome šta oblačim čak i kada idem u svlačionicu, da me ne bi fotografisali i moju sliku okačili nasred terena. To je interna šala koja dugo traje u klubu – izjavio je Nemanja u kojeg srpska nacija polaže najveće nade na predstojećem Mundijalu, na kojem je Srbija jedan od učesnika.\nPo nezvaničnim informacijama, Nemanjina igra procenjena je na desetine miliona evra, koliko mu za kvalitetnu igru na terenu plaća engleski klub Mančester junajted. Iako je rođen u radničkoj porodici u Užicu, Vidiću se treniranje fudbala od sedme godine života i te kako isplatilo pa je u rekordnom roku prevalio put od lokalnog Jedinstva do najtrofejnijeg kluba u Premijer ligi.\nSrbi okupirali Klagenfurt\n29. maja 2010 - 15:45|Austrija, Navijači Srbije, Pripreme za svetsko prvenstvo|Ostavite komentar\nFudbalska reprezentacija Srbije će imati veliku podršku navijača u prvoj kontrolnoj utakmici na pripremama za Svetsko prvenstvo. Nekoliko sati pre početka utakmice u Klagenfurtu veliki broj naših navijača „okupirao“ je centar grada, naoružan obeležjima Srbije.\nUtakmica između Srbije i Novog Zelanda počinje u 17.15 časova.\nNova briga oko kapitena Stankovica\n29. maja 2010 - 15:31|Austrija, Pripreme za svetsko prvenstvo|Ostavite komentar\nDejan Stanković nije trenirao sa ostatkom ekipe u Klagenfurtu. Na stadionu Hipo Arena radila su 23 igrača, dok je u dogovoru sa doktorom reprezentacije dr Miodragom Mladenovićem i selektorom Radomirom Antićem naš kapiten propustio trening.\nU subotu pre podne prestižni francuski sportski dnevnik „Ekip“ preneo je informaciju prema kojoj je Stankoviću pukao mišić na listu, zbog čega ne samo da je dovedeno njegovo dalje učešće na pripremama u Austriji, već i na samom Svetskom prvenstvu.\nU taboru naše reprezentacije nema, međutim, nikakvog vanrednog stanja, niti se na izostanak Stankovića sa treninga u petak gleda kao na najavu nečeg znatno ozbiljnijeg. Poznato je da se kapiten naše reprezentacije ostatku ekipe priključio tek u sredu uveče, da je u četvrtak normalno trenirao sa ostatkom ekipe u Leogangu i da je zajedno sa ostalim igračima otputovao u Klagenfurt.\nU kontaktu sa Dejanom Stankovićem saznali smo da informacija koju prenosi francuski list nema nikakvog osnova. I sam kapiten potvrdio je kako je u jednom trenutku osetio izvestan bol u mišiću lista, zbog čega i nije trenirao u petak popodne u Klagenfurtu. Međutim, pregled magnetnom rezonancom potvrdio je da nema nikakvog oštećenja mišića, pa će Stanković svakako igrati na Svetskom prvenstvu.\nNajbolji demanti ovih informacija daće susret sa Novim Zelandom, koji se igra u subotu od 17.15h na stadionu Hipo Arena u Klagenfurtu, kada je selektor Antić planirao da isproba sve naše igrače na delu, pa među njima i kapitena Dejana Stankovića koji je najavio kraći nastup početkom ili krajem meča. Rizikovanja neće biti, tako da Stanković svakako neće odigrati ceo susret, za šta u ovom trenutku ni nema potrebe.\n29. maja 2010 - 01:00|Austrija, Navijači Srbije, Pripreme za svetsko prvenstvo|Ostavite komentar\nTrening bez Dejana Stankovica\n28. maja 2010 - 20:05|Austrija, Pripreme za svetsko prvenstvo|Ostavite komentar\nFudbaleri Srbije preselili su se u petak iz Leoganga u Klagenfurt, gde će u subotu odigrati prvu od dve pripremne utakmice u Austriji. Prvi protivnik biće selekcija Novog Zelanda, takođe učesnik Svetskog prvenstva iz grupe F u kojoj će još igrati Italija, Slovačka i Paragvaj.\n„Kiviji“ su nedavno pošteno namučili Australiju koja je uspela da ih savlada tek golom u poslednjem minutu susreta, pa nema sumnje da će test protiv njih biti veoma koristan za selektora Antića i igrače. Reč je naravno o fudbalskoj školi sličnoj australijskoj, pa i pored činjenice da veliki broj „sokerusa“ nastupa u Evropi, pre svega na Ostrvu, ipak je u pitanju reprezentacija koja dolazi sa istog podneblja.\nAko naši reprezentativci 2008. godine tokom Evropskog prvenstva nisu imali prilike da vide stadion Hipo Arena, sada im je to pošlo za rukom. Na ovom mestu odigran je i jedan od najinteresantnijih mečeva Euro 2008. kada je Hrvatska sa 2:1 savladala Nemačku. I dok je tada ceo Klagenfurt bio u „kockastom“, u petak su navijači sa srpskim zastavama i dresovima pohrlili na stadion kako bi na delu videli „orlove“.\nBez prethodne najave i na iznenađenje mnogih na treningu nije bilo Dejana Stankovića, koji se u sredu uveče priključio reprezentaciji.


Izvor: B92, 12.Maj.2021, 16:14\nMuzičar Petar Đurić preminuo je juče, 11. maja, saopštila je Organizacija proizvođača fonograma Srbije - OFPS na svom zvaničnom sajtu.\nPetar Đurić rođen je 28. novembra 1963. godine u Beogradu. Još od rane mladosti bavio se muzikom i već je od srednje škole imao bend. Bio je pevač u grupi Ana Marija, koja se proslavila svojim hitom Zašto dečaci plaču.\nPočev od 1996. godine bio je vlasnik i direktor muzičke kuće I.T.M.M. produkcija doo Beograd, koja je osnivač i član organizacije OFPS. Takođe, od 2012. godine bio je vlasnik, a potom i direktor muzičke kuće Maxi music doo Beograd, koja je takođe...


Bankarski sistem Srbije je zdrav\n"Adekvatnost kapitala banaka u Srbiji je 21 odsto, iako je propisani minimum 12 odsto, a udeo likvidne aktive u ukupnoj aktivi je 35 odsto", rekla je Jorgovanka Tabaković na prezentaciji izveštaja o stanju i izazovima u finansijskom sistemu.\nDinarska štednja u oktobru 2015. godine bila je 2,4 odsto veća nego na kraju 2014. i njen udeo u ukupnoj štednji je četiri odsto.\n"Prosečne kamatne stope na novoodobrene kredite stanovništvu u 2015. su smanjene sa 16,9 na 13,2 odsto, a privredi sa 10,9 na 7,5 odsto", navela je generalni direktor Sektora NBS za finansijsku stabilnost Ana Ivković.\n"Koeficijent likvidnosti ostaje znatno iznad propisanog minimuma i u slučaju najgoreg scenarija koji pretpostavlja povlačenje ukupnih depozita u iznosu koji je dvostruko veći od onog koji se desio u oktobru 2008. godine", navela je Ivković.\nVodeći ekonomista Evropske centralne banke Francisko Rakon-Balester je ocenio da je za jačanje stabilnosti finansijskog sistema u Srbiji važno da se dalje radi na rešavanju problematičnih kredita i smanjuje "evroizacija", odnosno povećava učešče dinarskih kredita u ukupnim kreditima, kao i dinarskih depozita.\n"Etihad Airways" proglašen za aviokompaniju godine\nNacionalna aviokompanija Ujedinjenih Arapskih Emirata "Etihad Airways" proglašena je za aviokompaniju godine za 2016. po izboru prestižnog američkog časopisa u oblasti avioindustrije "Air Transport World" (ATW).\nKako je navedeno u saopštenju, uređivački kolegijum ATW odlučio je da dodeli glavnu nagradu "Etihad Airways"-u u veoma oštroj konkurenciji više od 100 aviokompanija iz celog sveta. Nagrada je dodeljena za jasnu viziju i uspeh u ostvarenju organskog rasta, koji je upotpunjen jedinstvenom strategijom ostvarenja partnerstava.\nU saopštenju se ističe i da je nagrada dodeljena za komercijalni fokus kompanije koji je obezbedio ostvarenje profita u poslednje četiri godine, kao i za brzi rast visoko motivisane radne snage, razvoj inovativnih proizvoda i usluga, uključujući i "Etihad Rezidenciju" i snažno liderstvo aviokompanije.\nNavodeći da joj je drago što može da proglasi "Etihad Airways" za ATW Aviokompaniju godine za 2016, glavna i odgovorna urednica časopisa ATW Karen Voker rekla je da na konkurentnom tržištu, na kome je dosta toga ujednačeno, predsednik i generalni direktor "Etihad Airways"-a Džejms Hogan i njegov tim dokazuju da se jedna aviokompanija može izdvojiti po inovativnom razmišljanju, kreativnim korisničkim proizvodima i doslednom sprovođenju jasne vizije.\nHogan je naveo da sa zadovoljstvom prihvata nagradu u ime 27.000 zaposlenih "Etihad Airways grupe" širom sveta. On je istakao i da za ovu kompaniju nije važno da bude najveća - već da bude najbolja.\nHogan je dodao da je "Etihad Airways" stalno pomerao granice u pogledu ponude proizvoda i usluga, što dokazuju i prvi letovi za SAD avionom "Airbus A380" koji sada leti do Međunarodnog aerodroma JFK u Njujorku.\nATW nagrade za dostignuća u avioindustriji prvi put su dodeljene 1974. godine kao priznanje za izvrsnost u širokom spektru aktivnosti aviokompanija.


• Moda • Hemijska industrija "Župa" obnavlja proizvodnju plavog kamena od 8. septembra 03.09.2014. Nakon desetogodišnjeg prekida, u Hemijskoj industriji "Župa", od naredne nedelje, biće obnovljena proizvodnja plavog kamena, najpoznatijeg brenda ovog kruševačkog preduzeća, javlja RTV "Kruševac". - Remont postrojenja za proizvodnju plavog kamena privodi se kraju i u planu je da se stranom i domaćem tržištu, u prvoj fazi rada, ponudi do 7 hiljada tona tog preparata godišnje, kaže generalni direktor Bojan Cvetković.\nProizvodnja se obnavlja uz pomoć i na insistiranje lodonskog "Nutrihem"-a, jednog od najvećih distributera plavog kamena na svetu i uz čiju će se finansijsku podršku, po najavama, do 2016. duplirati obim proizvodnje.\nHemijska industrija "Župa" je, u odnosu na početak godine, duplirala isporuku ksantata za domaće rudnike, a u regionu je najveći snabdevač preduzeća za proizvodnju vodovododa hlorom.\nAgencija za privatizaciju uputila je 15. avgusta javni poziv za privatizaciju "Župe" i do sada je više stranih i domaćih firmi pokazalo interesovanje za kupovinu, navodi RTV "Kruševac".\nostale vesti Foto: Autor: KruNet


Stav Srba o formiranju vojske Kosova negativan\nZamenik premijera Kosova Branimir Stojanović izjavio je danas da je stav Srba o formiranju vojske Kosova i dalje negativan i da se tu ništa nije promenilo.\n“Svoje političke stavove smo već definisali na tu temu i Srpska lista vezano za to pitanje nema ništa novo da kaže”, rekao je Stojanović za agenciju Beta komentarišući poziv predsednika Skupstine Kosova Kadrija Veseljija koji je preko medija pozvao poslanike Srpske liste da razmisle i podrže formiranje vojske Kosova.\nStojanović je ocenio da je taj poziv interesantan i dodao da i Srpska lista ima poziv kojim bi trebalo da se reše brojna pitanja od životnog značaja za kosovske Srbe.\n“Imamo i mi pozive za razgovore na druge teme, od potpunog sprovodjenja Sporazuma, koalicionog, preko pitanja vezanih za crkvu Hrista Spasa u Prištini kao i onih od životnog značaja za sve naše ljude na Kosovu”, rekao je Stojanović nakon slave delimično obnovljenog hrama Svetog Nikole u Prištini.\nOn je potvrdio da koalicioni sporazum sa Demokratskom partijom Kosova i Demokratskim savezom Kosova nije potpuno sproveden, kao što nisu sprovedene ni mnoge druge stvari poput pitanja zaštite imovine, zastupljenosti Srba u javnim preduzećima, formiranja novih opština i mnoge druge teme o kojima bi kako je rekao, moglo itekako da se razgovara.\n“Da ne pominjem staru temu sa kojom smo već svima i dosadili, a to je pitanje promene zakonskog okvira za RTK, zatim izmene Izbornog zakona i definisanje garantovanih mesta u Skupštini Kosova i mnoge druge teme”, kazao je Stojanović.\nPredsednik Skupštine Kosova Kadri Veselji pozvao je u četvrtak, kako su preneli mediji, predstavnike Srpske liste u kosovskom parlamentu da i dalje budu konstruktivni i ozbiljno razmisle da podrže formiranje Vojske Kosova, jer je to proces koji će se neizostavno desiti.\n“Mi smo dostupni da razgovaramo, ne putem medija kao što je sada očigledno, nego vrlo kostruktivno, iskreno u kancelariji, kao što se to i inače radi”, kazao je Stojanović.


Sramotno ponašanje Sputnjika: Podržavaju Vučića a narod nazivaju natovski lobi | Borba Info\nHome/Aktuelno/Sramotno ponašanje Sputnjika: Podržavaju Vučića a narod nazivaju natovski lobi\nSramotno ponašanje Sputnjika: Podržavaju Vučića a narod nazivaju natovski lobi\n13/07/2020\tAktuelno Leave a comment\nRuski Sputnjik na srpskom jeziku već duže vreme otvoreno navija za Aleksandra Vučića uprkos bezakonja na izborima i nelegitimnosti Vučićevih pregovora oko KiM o čemu Sputnjik nije prozborio ni reč.\nEvo najnovije njihove objave:\nPoruka iz ruske Dume povodom nemira u Beogradu: Vučić — „kost u grlu“ za „NATO lobiste“\nDestabilizacija situacije u Srbiji ne odgovara interesima Rusije na Balkanskom poluostrvu, izjavila je član Komiteta za međunarodne poslove Državne dume Rusije Elena Panjina, komentarišući optužbe na račun Rusije o umešanosti u antivladine nemire u Beogradu i dodala da je predsednik Srbije „kost u grlu“ za „natovski lobi“ na Balkanu.\n„Organizacija ’obojenih‘ političkih pobuna nikada nije bila instrument Rusije u dijalogu sa drugim zemljama, posebno u pogledu Srbije, koja je odbila da uvede sankcije protiv Rusije i usko sarađuje sa našom zemljom.\nDestabilizacija Srbije protivreči interesima Rusije na Balkanu i može da ugrozi trenutni status te zemlje kao neutralne, nesvrstane, prijateljske Rusije“, rekla je Panjina.\nOna je dodala da je Vučić „kost u grlu“ za „natovski lobi“ na Balkanu.\n„Sada pokušavaju da ga skinu sa vlasti na svaki način, uključujući uvlačenjem u masovne nerede patriotski nastrojenih Srba koji se plaše ’kapitulacije‘, ’predaje suvereniteta nad Kosovom‘“, izjavila je poslanica.\nPodsetimo, pojedine nevladine organizacije, kao što je CEAS, gostujući u nekim domaćim medijima, „otkrile“ su „ruski trag“ u demonstracijama u Srbiji, optužujući neosnovano i bez dokaza, kako je rekao ambasador Rusije Aleksandar Bocan-Harčenko.\nU vezi sa navodima nekih medija o „ruskom tragu“, Vučić je u nedelju izjavio da nema dokaza da Rusija stoji iza protesta u Srbiji.\nKomentarišući prisustvo stranih državljana na protestima u Beogradu, Vučić je rekao da je najviše bilo Crnogoraca, ali ne misli da njihova služba ima veze sa tim.\nPrevious Vučić potvrdio da su članovi SPS lopovi: Ne vole me jer ne mogu da kradu …\nNext Opasna Vučićeva mašinerija usmerena na vladiku Grigorija – Sve liči kao pred likvidaciju Olivera Ivanovića\nPrema ruskom vojnom resoru, 26. juna je u rejonu Zelenodolsk Dnjepropetrovske oblasti tokom vazdušne borbe, …


Kreće distribucija medicinske opreme iz Srbije | Herceg Televizija Trebinje\nKreće distribucija medicinske opreme iz Srbije\nIz Banjaluke kreće distribucija medicinske opreme u bolnice širom Republike Srpske. Oprema je prije dva dana stigla kao pomoć iz Srbije u borbi protiv virusa korona.\nmedicinske ustanove danas će stići 10 respiratora, 30.000 zaštitinih maski, 100.000 zaštitinih rukavica, kao i određen broj zaštitinih odjela.\nMedicinska pomoć iz Srbije ići će tamo gdje je najpotrebnija u ovom trenutku, a to znači da će prvi kontigent ići za bolnice u Banjaluci, Prijedoru, Doboju, Bijeljini, Brčko distriktu, Zvorniku i Foči.\nNaredni kontigent pomoći biće usmjeren i na druge bolnice u Srpskoj, a predsjednik Srbije Aleksandar Vučić najavio je da priprema i drugu pošiljku pomoći prema Republici Srpskoj. Osim medicinske pomoći, Vučić je podsjetio da je Srbija dozvolila izvoz kvasca u Republiku Srpsku i hipohlorida, jer ga ima dovoljno za svoje potrebe.\nSa navedenom pomoći Republika Srpska je ušla u realizaciju trećeg segmenta borbe protiv širenja epidemije, a to je jačanje kapaciteta.


Aktivnosti na Kopaoniku - Lov na trofeje - Kopaonik Travel\nLov na trofeje\nLov na trofeje je igra u kojoj se priprema posebno birana lista zadataka koju će timovi nastojati da reše.\nZadaci podrazumevaju pronalaženje odredjenih lokacija, logičke zadatke, fotografisanje zadatih lokacija kao i niz kreativnno logičkih zadataka koji će timove naterati da na najzanimljiviji način i kroz igru upoznaju lokaciju kroz koju se kreću.\nRešavanjem pojedinih zadataka učesnici osvajaju resurse koji im mogu pomoći u daljem toku igre po sistemu trgovine i trampe. Pronalaženje pojedinih lokacija zahteva rešavanje zagonetki mozgalica.\nU toku igre timovi će se susretati i sa ,,misterioznim osobama,, koje im mogu pomoći u rešavanju zadataka, ali svaka misteriozna osoba će imati svoje zahteve što će timove staviti u situaciju gde će brzo morati da donose odluke i procene u odnosu na vreme i potencijalne resurse.\nIgru karakteriše visok nivo dinamike, zahteva veštine strategije i taktike, orijentacijske sposobnosti kao i veštine komunikacije u timu i brzo donošenje odluka pod pritikom vremena.\nPobednik je ekipa koja izvrši sve zadatke i prva stigne na cilj, medjutim kako bi izvršili sve zadatke neophodna im je pomoć protivničkih ekipa, što će sve učesnike kroz takmičarski duh postaviti u jednu kreativnu i zabavnu trku kroz turistički centar.\nProglašenje pobednika i dodela medalja se može prilagoditi uz agendu (tokom zabavne večeri itd.)\nTrajanje izmedju 1h i 1.5 h\nBroj učesnika: od 20 do (neograničeno)\nVreme trajanja: zavisi od broja učesnika ( oko 1.5 h)\nLov na trofeje je jako fleksibilna igra i može se održati bukvalno na bilo kojoj lokaciji.


Djilas: Tačno je da mi prete hapšenjem ako se kandidujem – NovostiDana.rs\nDjilas: Tačno je da mi prete hapšenjem ako se kandidujem\nNekadašnji gradonačelnik Beograda i bivši predsednik Demokratske stranke Dragan Djilas izjavio je da su tačne informacije da mu prete hapšenjem ako se na predstojećim beogradskim izborima kandiduje za gradonačelnika.\n„Mogu da kažem da je informacija koja se pojavila u medijima tačna i da način na koji mi je preneta govori koliko je ova vlast bahata. I koliko misle da će zauvek biti vlast. Znam šta sam i kako sam u životu radio i potpuno sam miran i spokojan. Pogadja me samo kada progone moje saradnike i prijatelje, kada nevine ljude drže u pritvoru mesecima“, rekao je Djilas u intervjuu za „Nedeljnik“.\nOn je kazao da se zalaže za jednu opozicionu kolonu za beogradske izbore i da će sugradjani najviše uticati na njegovu odluku o načinu angažovanja na tim izborima.\n„Treba da se udruže svi koji ni pod kakvim uslovima ne bi ušli u koaliciju sa SNS-om“, rekao je Djilas.\nOn je ocenio da će „Beogradjani surovo kazniti one kojima je interes stranke i broj odborničkih mesta važniji nego da Beograd krene u drugom smeru“.\n„U svakom slučaju, i ako jesam i ako nisam kandidat za gradonačelnika, mogu da govorim šta mislim da treba da se radi u Beogradu. Kao što sam napisao šta mislim da treba da radimo u srpskoj ekonomiji“, rekao je Djilas.\nDjilas je kazao da je odlučio da koliko može pomogne da se propadanje Beograda zaustavi. „Najveći uticaj na to kako ću se angažovati imaju moji sugradjani, koji mi svakog dana prilaze na ulici sa željom da mi nešto poruče“, rekao je Djilas.\nNaveo da ne može da podržava „one koji su vodeći Beograd od njega napravili nebezbedan grad u kome su kriminalci gospodari života i smrti“.\n„Ne podržavam one koji hoće da potroše stotine miliona i milijarde para gradjana na projekte poput metroa koji vodi ‘iz nigde u nigde’, grada na vodi koji je trebalo već da bude gotov, a u kome osim kafane i šetališta nema ničega… Ne podržavam one koji su zaustavili gradnju vrtića i škola i zamenili je gradnjom šoping-centara, one koji su ukinuli besplatne udžbenike, pomoć penzionerima, zaustavili projekat izgradnje centra za autističnu decu u Denkovoj bašti“, rekao je Djilas.


Pozivajući Srbiju i Kosovo da uvide i iskoriste „istorijsku priliku“ za dogovor, zamenik pomoćnika državnog sekretara SAD Metju Palmer rekao je u Beogradu da se Vašington ne zalaže ni za jedno konkretno rešenje za Kosovo, već da ohrabruje dve strane da ga same pronađu. Palmer je posle razgovora sa predsednikom Srbije ukazao na dugogodišnju podršku SAD transformaciji Bezbednosnih snaga Kosova, dok mu je Aleksandar Vučić preneo neslaganje sa takvom politikom.\nPalmer se sa Vučićem sastao nakon obraćanja učesnicima Beogradskog bezbednosnog foruma, gde se osvrnuo na izazove svih država Zapadnog Balkana u evroatlanskim integracijama.\nPoslednji put, Palmer je u Beogradu bio u aprilu ove godine, u vreme krize pregovora Kosova i Srbije, a nakon što je posle zabrane ulaska, direktor Kancelarije za Kosovo Vlade Srbije Marko Đurić priveden u Mitrovici i vraćen natrag u Srbiju. Pola godine kasnije, dijalog je ponovo u zastoju.\nVisoki američki zvaničnik pozvao je obe strane da ne propuštaju istorijsku šansu za pronalaženje kompromisnog rešenja, te podvukao da se Amerika ne zalaže ni za jedan konkretan predlog.\n„SAD ne daju prednost nijednom ishodu, ne propagiramo neko konkretno rešenje, nismo deo pregovora i ne guramo ideje. Ali, pokušavamo da ohrabrimo obe strane da nađu put napred i dođu do rešenja koje bi bilo trajno, održivo i koje može da bude prihvaćeno u javnosti obe strane", rekao je Palmer, te ponovio da SAD "ne nude nikakvu formulu“.\nOdgovarajući na pitanja učesnika Foruma, Palmer je naveo i da razume zabrinutost zbog ideja o, kako je naveo, „prilagođavanju granica“, ali je ocenio i da je zamrznuti konflikt „rizik po regionalnu stabilnost“.\n"Kada je reč o eventualnim specifičnostima mogućeg sporazuma – mi još nismo još videli plan i sve dok nema konkretnog sporazuma, teško je pričati apstraktno. Svestan sam zabrinutosti zbog mogućih posledica prilagođavanja granica, po region. Nismo nesaosećajni prema toj zabrinurosti. Ali postoji i druga vrsta zabrinutosti ako ne bude postignut sporazum. Dugotrajan zamrznuti konflikt je takođe pretnja stabilnosti. Pitanje ovde je kako izbalansirati te rizike“, dodao je Plamer.\nO nastavku dijaloga Beograda i Prištine, Palmer je razgovarao sa predsednikom Srbije Aleksandrom Vučićem. Dvojica zvaničnika izneli su različite stavove kada je reč o formiranju Vojske Kosova.\n„To je u direktnoj suprotnosti sa svim aktima međunarodnog javnog prava. Uveren sam da će Amerikaci razumeti naše molbe i da dobro razumeju da to može da ugrozi i mir i stabilnost, i da dovede do tragičnih posledica“, rekao je Vučić.\nPalmer je sa druge strane izrazio podršku SAD transformaciji Bezbednosnih snaga Kosova.\n„Stara je pozicija SAD da podržavaju tranziciju bezbednosnih snaga Kosova. Mi ostajemo pri toj poziciji. To je tranzicija koja će zahtevati dosta vremena i mi nameravamo da na tome pažljivo radimo sa našim partnerima u Prištini, kako bismo podržali tu tranziciju i kako bismo se uvereili da se odvija na pravi način i na način koji doprinosi miru i bezbednosti u regionu“, naveo je Palmer.\nZa mir i napredak regiona, ukazao je američki zvaničnik učesnicima Beogradskog bezbednosnog foruma, važan je razvoj u Makedoniji, Bosni i Hercegovini, Crnoj Gori i drugim državama Zapadnog Balkana.\nMakedonske političare je pozvao da „prevaziđu partijsku politiku u korist evropske budućnosti“, te podvukao da sporazum sa Grčkom nema alternativu ukoliko Skoplje želi da postane deo Evropske unije i NATO.\n„Nema alternative, nema plana B, nema Prespe plus, boljeg rešenja koje čeka iza brda ukoliko makedonski parlament ne uspe da osigura dvotrećnisku većinu neophodnu za izmene Ustava. Lideri moraju da se izdignu iznad prtijske politike i da vide ovu istorijsku priliku, ona se neće ponovo pojaviti. Posebno, pozvali smo VMRO – DPMNE da dozvoli svojim predstavnicima da glasaju prema savesti, bez straha od osvete“, naveo je Palmer.\nBosna i Hercegovina ostaje ozbiljna briga za SAD, rekao je Palmer, navodećida su najveći problem te zemlje "korumpirani političari koji koriste nacionalističku retoriku da bi stvarali podele među ljudima".\n„Da budem jasan, kao garant Dejtonskog sporazuma, SAD ostaju snažno posvećene očuvanju suvereniteta i teritorijalnog integriteta Bosne i Hercegovine. Zauzećemo čvrst stav protiv svakoga ko bude radio na potkopavanju dejtonskih institucija. Ako vidimo da je dejtonski sistem ugrožen, delovaćemo“, naveo je Palmer.\nOd Hrvatske, kao članice Evropske unije, SAD očekuju veći doprinos stabilnosti i razvoju BiH, ali pomoć i drugim susednim zemljama na putu ka članstvu. Crna Gora, kako je naveo, treba da bude ponosna na korake koje je preduzela u altanskim integracijama, ali „mora da udvostruči napore u procesu pristupa Evropskoj uniji, i da sprovede ključne reforme“.\nOsvrnuo se i na Albaniju, rekavši da je i ta zemlja prešla veliki put i dodao da, imajući u vidu spremnost Brisela da otvori pregovore, ključno za vladu ostaje sprovođenje reformi.\nU Beogradu je, kaže Palmer, prvi put bio 1993. godine, u jeku rata u BiH. Navodi da je od tada region prešao „veliki put“.\n„Ali ostaje još veliki deo puta da bismo došli do zajedničke vizije, a to je region u potpunosti integrisan u evropsku porodicu naroda i NATO, onih zemalja koje imaju tu ambiciju“, rekao je Palmer.\nOn je dodao da SAD žele da pomognu svima, jer „jači Zapadni Balkan znači jaču Evropu i jače transatlantsko partnerstvo".